Ρασίντι Γιεκινί: Μεταξύ ευλογίας και κατάρας - AthleteStories\nΑντώνης Οικονομίδης 23 Οκτωβρίου, 2021\nΣτην γλώσσα του, το όνομα που του δώσανε σημαίνει «στοχαστής».\nΗ φυλή του, μια από τις μεγαλύτερες εθνολογικά αυτοχθόνων σε ολόκληρη την Αφρική, με ρίζες που κρατάνε από τον 14ο αιώνα, λέγεται Γιορούμπα. Η επικρατέστερη ετυμολογική εξήγηση της ονομασίας της προέρχεται από τη σύνθεση του Ori Obba, το οποίο (σε ελεύθερη απόδοση) σημαίνει ο «Βασιλιάς του Κεφαλιού», αυτός που κυριαρχεί όλων των υπολοίπων, ακριβώς επειδή αξιοποιεί τη σοφία και την γνώση.\nΑναδρομικά κρίνοντας, το τελευταίο που έρχεται στη θύμηση, που ανακαλείται ως μνήμη στο άκουσμα του ονόματός του, είναι οτιδήποτε που δικαιολογεί είτε την καταγωγή του είτε τις εννοιολογικές καταβολές του ονόματός του. Με τα πόδια του άλλωστε, με το κορμί του, παίζοντας ποδόσφαιρο, εξασφάλισε μια θέση στη μυθολογία του αθλήματος, όχι σκεπτόμενος ή κυριαρχώντας λόγω της σοφίας και γνώσης του.\nΚαι όμως. Το κεφάλι του και όσα φώλιαζαν εκεί από τα μικρατά του, τα όσα καταχώνιαζε σε απρόσιτα βάθη ψυχής, είναι αυτά, είναι όσα στιγμάτισαν τη ζωή του. Και πιθανότατα, κατά πώς πλέον μπορεί να ερμηνευτεί χρόνια μετά τον αιφνίδιο, πρόωρο και αδιευκρίνιστο ακόμη χαμό του, επηρέασαν και την καριέρα του, περιορίζοντας την έκταση του αποτυπώματος που άφησε στην ιστορία.\nΉ μήπως όχι; Η εικόνα του να “τρώει” τα δίχτυα, αφού πέτυχε εκείνο το πρώτο γκολ της Εθνικής Νιγηρίας στο Παγκόσμιο Κύπελλο του 1994, εκστασιασμένος συνομιλώντας με όποιον θεό εκείνη την ώρα αναγνώριζε και επικαλούταν στο παραλήρημα του πανηγυρισμού του, στιγμιότυπο που φτάνει και περισσεύει για να του εξασφαλίσει θέση στην αιωνιότητα.\nΚαι εν τέλει να διχάσει την μετέπειτα κρίση για το αν ο Ρασίντι Γιεκινί την εξασφάλισε ζώντας ευλογημένος ή πεθαίνοντας καταραμένος.\nΤο τρανζιστοράκι και η κακοποίηση\nΤο ποδόσφαιρο τού προέκυψε. Αρχικά ως ανάγκη. Ως ανάμνηση ενός πατέρα που έξι χρόνων έχασε. Μόνο του κληροδότημα ένα ραδιόφωνο, με το οποίο συνήθιζε να ακούει την περιγραφή ποδοσφαιρικών παιχνιδιών. Έτσι ξεκίνησε λοιπόν, αφού και αυτός κόλλαγε το ραδιοφωνάκι στ’ αφτί του. Όπως έκανε και ο πατέρας του.\nΜα ήταν και διέξοδος. Καταφύγιο. Σε έναν κόσμο που δεν είχε κακοποίηση.\nΜετά τον πατρικό χαμό πέρασε ουσιαστικά στην κηδεμονία του θείου του. Βίαιη μετάβαση. Τρομακτικά τα βασανιστήρια στα οποία υποβαλλόταν. Δερνόταν, αλυσοδενόταν, καιγόταν, οτιδήποτε σχετικό, αρρωστημένο και φρικιαστικό. Αυτονόητα έπαιξε ρόλο στη διαμόρφωση της προσωπικότητάς του. Δεν εμπιστευόταν, δεν ανοιγόταν, δεν κοινωνικοποιούταν ουσιαστικά καθ’ όλη τη διάρκεια της ενήλικης ζωής του.\nΗ σταγόνα που πάντως ξεχείλισε το ποτήρι της ανοχής του ήταν όταν ο θείος του έκοψε κάθε απτό δεσμό με την ανάμνηση του πατέρα του. Όταν έσπασε το τρανζιστοράκι του. Τότε και μόνο τότε σηκώθηκε και έφυγε από το σπίτι του μπάρμπα του, αναζητώντας αλλού καταφύγιο.\nΉταν-δεν ήταν 10 χρόνων. Για τα δεδομένα της Καντούνα, της γενέτειράς του, για τα δεδομένα της φυλής του και των καταβολών του, για τα δεδομένα της Νιγηρίας των αρχών της δεκαετίας του ’70, μεγάλος ήδη. Ή, έστω, τόσο μεγάλος ώστε να μην προξενεί το ενδιαφέρον, να μην αντιμετωπίζεται ως παιδί.\nΣτον κόσμο που είχε γνωρίσει ακουστικά στράφηκε και βιοποριστικά. Πήγαινε από γήπεδο σε γήπεδο, από προπόνηση σε προπόνηση, οπτικοποιούσε, ζούσε το μεράκι που σιγά-σιγά αναπτυσσόταν μέσα του και παράλληλα έβγαζε τις δεκάρες που χρειαζόταν για να ζήσει. Μέσω της… προσκόλλησης, κάνοντας δηλαδή ό,τι δουλειά προβλεπόταν σε ένα γήπεδο, ό,τι μπορούσε να χρειαστεί ένας αγωνιστικός χώρος, μια ομάδα, ακόμα-ακόμα και ό,τι χαμαλίκι του ζητούσαν οι ποδοσφαιριστές που χάζευε.\nΚαι από την στιγμή που δεν γινόταν να σταδιοδρομήσει παίζοντας… πινγκ-πονγκ, το οποίο του κόλλησε από ένα τραπεζάκι που υπήρχε σε μια καφετέρια που σύχναζε στα εφηβικά του χρόνια και δεν το άφηνε λεπτό στον ελεύθερο χρόνο του, γρήγορα πέρασε και μέσα στο γήπεδο. Πριν καν ενηλικιωθεί, ξεκίνησε στην τοπική ομάδα και μέχρι τα 24 του είχε αγωνιστεί σε τρεις διαφορετικές εντός των συνόρων.\nO Γιεκινί σε ηλικία 17 ετών με τη φανέλα της Shooting Stars.\nΜε τη συχνότητα που έβρισκε δίχτυα, στις μέρες μας δεν θα είχε φτάσει ποτέ σε αυτήν την ηλικία παραμένοντας στην πατρίδα του. Τελείως όμως διαφορετικές οι τότε συνθήκες στο κάθε τι, πόσο μάλλον και στο ενδιαφέρον που έδειχναν οι Ευρωπαϊκές ομάδες στο scouting αλλά και στην εμπιστοσύνη να επενδύσουν σε Αφρικανούς ποδοσφαιριστές.\nΕίναι χαρακτηριστικό πως η πρώτη του μεγάλη μεταγραφή έγινε μετακομίζοντας στην Ακτή Ελεφαντοστού και την Άφρικα Σπορτς της πρωτεύουσας Αμπιτζάν, τότε κορυφαία ομάδα της χώρας. Στην τριετία που πέρασε εκεί λατρεύτηκε. Τ’ όνομά του ήταν παντού. Σε παιδιά, σε επωνυμίες μαγαζιών, σε οτιδήποτε ποδοσφαιρικό και μη.\nΑκόμα και έτσι όμως, ακόμα και με αυτό το στάτους και τη φήμη, την σταθερή επιτυχία αλλά και το ότι πλέον έμπαινε και στο διεθνές σκηνικό με τις πρώτες του κλήσεις στην Εθνική Νιγηρίας, η ομάδα που του έδωσε το διαβατήριο για την ποδοσφαιρική Ευρώπη ήταν μια άσημη, μικρομεσαία της Πορτογαλίας, η οποία εκείνα τα χρόνια βολόδερνε μεταξύ πρώτης και δεύτερης κατηγορίας, η Βιτόρια Σετουμπάλ.\nΠροίκα της μετάβασής του στην Ιβηρική ένα ακόμα περιστατικό που στιγμάτισε την προσέγγισή του με τον κόσμο. Οι αποταμιεύσεις που κρατούσε στο σπίτι του χάθηκαν, αφού είχε φιλοξενήσει έναν συμπαίκτη του στην Άφρικα Σπορτς. Οι υποψίες του παγιώθηκαν, όταν λίγες μέρες αργότερα ο συμπαίκτης του άρχισε να κυκλοφορεί με ολοκαίνουργιο αυτοκίνητο.\nΚάτι όμως ο φόβος του, κάτι η έλλειψη αποδείξεων, κάτι η επικείμενη μεταγραφή που του είχαν υποσχεθεί οι άνθρωποι του συλλόγου τον οδήγησαν στο να μην κινηθεί περαιτέρω. Το άφησε να περάσει. Το κράτησε μέσα του. Ένα ακόμα…\nΟ Ρασίντ Γιεκινί στην Ακτή Ελεφαντοστού με τη φανέλα της Άφρικα Σπορτς.\nΗ “χρυσή” γενιά\nΗ πρώτη του επαφή με το εθνόσημο έγινε στα 20 του ως στέλεχος της U23 της Νιγηρίας, η οποία διεκδικούσε τότε την πρόκρισή της στους Ολυμπιακούς Αγώνες. Για δεκαετίες αποτελούσε το ταβάνι των ποδοσφαιρικών φιλοδοξιών των «Μαύρων Αετών».\nΤο πλήρες διεθνές ντεμπούτο του δεν άργησε ούτε και τα πρώτα του γκολ. Η αλήθεια όμως είναι πως μέχρι να μετακομίσει στην Ευρώπη, σποραδικά καλούταν, σπάνια αγωνιζόταν και ακόμα σπανιότερα σκόραρε. Ως τότε λοιπόν, ως τα τέλη της δεκαετίας του ’80, το αποκορύφωμα των διεθνών του παραστάσεων ήταν η συμμετοχή του στους Ολυμπιακούς Αγώνες του 1988, πετυχαίνοντας μάλιστα και το μόνο γκολ που σημείωσε η Νιγηρία στην Νότια Κορέα.\nΣιγά-σιγά όμως το ποδόσφαιρο άλλαζε. Άλλαζε η προσέγγιση των Ευρωπαϊκών ομάδων, άλλαζε η αγοραστική τους δύναμη, άλλαζε ο επενδυτικός τους ορίζοντας. Και, μοιραία, άλλαζε και το τοπίο όπου αυτές έστρεφαν την προσοχή και το ενδιαφέρον τους.\nΗ Νιγηρία, μια χώρα τότε 140 εκατ. ανθρώπων, ήταν αδύνατον να προσπεραστεί. Οι ευκαιρίες, οι δυνατότητες που προσέφερε αρχικά η εξερεύνηση και στη συνέχεια η ποδοσφαιρική αξιοποίηση της χώρας ήταν πολυεπίπεδα συγκλονιστικές, ικανές να διαφοροποιήσουν ριζοσπαστικά το άθλημα.\nΗ περίφημη ρήση του Πελέ εκεί, στις αρχές της δεκαετίας του ’90, σύμφωνα με την οποία έβλεπε πως σύντομα μια Αφρικανική Εθνική ομάδα θα κατακτούσε το Παγκόσμιο Κύπελλο, έγινε πάνω στη φούρια εκείνης της ανακάλυψης ενός νέου, συγκλονιστικού κόσμου, με απεριόριστο εύρος. Και κυρίως της ανακάλυψης μιας μεθοδολογίας που πλέον θα μπορούσε συστηματικά να εκμεταλλευτεί και να αξιοποιήσει τα διαμάντια που έκρυβε, γεννούσε και μπορούσε ασταμάτητα να παράξει.\nΠροφανώς ο Πελέ ήταν υπερβολικός, βιαστικός ως προς τη συλλογική του κρίση και πρόβλεψη. Δεν ήταν όμως καθόλου ως προς τη βάση, ως προς την αφορμή που τον ώθησε να ξεστομίσει κάτι τόσο τολμηρό όχι μόνο για την εποχή αλλά πιθανώς ακόμα και για τις μέρες μας. Υπήρχε ταλέντο. Πολύ ταλέντο. Ταλέντο διαφορετικό από το «παραδοσιακό», το συμβατικό, με σωματοδομικά χαρακτηριστικά ικανά να αλλάξουν ισορροπίες.\nΟ Γιεκινί στον ΄Τελικό του Africa Cup of Nations, ανάμεσα στην Νιγηρία και το Καμερούν, το 1988.\nΚαι η Νιγηρία ήταν η πρώτη που μπορούσε να το δικαιολογήσει πρακτικά, παρουσιάζοντας σταδιακά την παρθενική ουσιαστικά απόλυτα ανταγωνιστική φουρνιά ποδοσφαιριστών Αφρικανικής ομάδας στην ιστορία. Σε κάθε θέση. Στο τέρμα, ο Πέτερ Ρουφάι. Στην άμυνα, οι Ταρίμπο Γουέστ, Τσελεστίν Μπαμπαγιάρο, Ογκουστίν Εγκουαβόν. Στο κέντρο ο Σάντεϊ Ολίσε και ο Τζέι Τζέι Οκότσα. Στα άκρα και την επίθεση οι Εμάνουελ Αμουνίκε, Ντάνιελ Αμοκάτσι, Ζορζ Φίνιντι, Σάμσον Σάσια, Βίκτορ Ικπέμπα, Νουάνκο Κανού.\nΚατάληξη στο γήπεδο όλου αυτού του ταλέντου της “χρυσής” γενιάς του ποδοσφαίρου της Νιγηρίας, της γενιάς που ουσιαστικά υποχρέωσε στο να αλλάξει το παρατσούκλι τους από «Μαύροι Αετοί» σε «Σούπερ Αετοί», της γενιάς που έθελξε στη δεκαετία του ’90 (και ειδικά στο δεύτερο μισό της), ήταν ο φουνταριστός της, ο Ρασίντι Γιεκινί.\nΤα πρώτα βήματα αυτής της φουρνιάς γίνονται στα Κύπελλα Εθνών της Αφρικής. Την τρίτη θέση του 1992 διαδέχεται η κατάκτηση του τροπαίου δύο χρόνια αργότερα, για δεύτερη φορά στην ιστορία της Νιγηρίας, με τον 31χρονο τότε Γιεκινί να αναδεικνύεται MVP και πρώτος σκόρερ της διοργάνωσης.\nΤην ίδια χρονιά πετυχαίνει οκτώ γκολ σε επτά παιχνίδια των προκριματικών του Παγκόσμιου Κυπέλλου, τα μισά δηλαδή της Νιγηρίας στην πορεία για την παρθενική της πρόκριση σε τελική φάση, ενώ παράλληλα αναδεικνύεται και κορυφαίος σκόρερ του Πορτογαλικού Πρωταθλήματος με 21 γκολ, φτάνοντας τη νεοφώτιστη τότε Σετουμπάλ (την προηγούμενη σεζόν είχε σκοράρει 34 φορές, οδηγώντας την στον προβιβασμό) στην έκτη θέση και τέσσερεις μόλις βαθμούς μακριά από την εξασφάλιση ενός ευρωπαϊκού εισιτηρίου.\nΟ νέος ποδοσφαιρικός κόσμος της Νιγηρίας λοιπόν αποτελούσε πλέον πραγματικότητα. Κρυμμένη ακόμη, αφού η ταχύτητα και η καθολικότητα της (οποιασδήποτε) πληροφορίας δεν ήταν κτήμα της παγκόσμιας κοινωνίας τότε, είχε όμως μπροστά της ταιριαστό περιβάλλον για την avant-première: τα γήπεδα του Νέου Κόσμου, των ΗΠΑ, όπου και θα διεξαγόταν το Παγκόσμιο Κύπελλο του 1994.\nΗ σπουδαία -πρωτοεμφανιζόμενη- ομάδα της Νιγηρίας στο Παγκόσμιο Κύπελλο των ΗΠΑ το 1994 / Photo by: Eurokinissi (Action Images).\nΣτιγμιότυπο για την αιωνιότητα\n21 Ιουνίου 1994. Ντάλας. Με τη συμπλήρωση 20 λεπτών του αγώνα με την Βουλγαρία, τα πάντα αλλάζουν. Πρώτα οι πάσες. Τέσσερεις Νιγηριανοί αλλάζουν πέντε. Μετά ο ρυθμός. Η προτελευταία πάσα, του Αμοκάτσι, “τρύπα” στην πλάτη της άμυνας των Βαλκάνιων, τέλεια στο να βρει στην άπιαστη από αντίπαλο έκρηξη τον Αμουνίκε. Και τέλος η ιστορία. Παράλληλο, συρτό γύρισμα στα όρια της μικρής περιοχής, στην κίνηση του φορ, ο οποίος μπαίνει μαζί με την μπάλα στα δίχτυα του Μπόρις Μιχάιλοβ.\nΦάση ξεκάθαρη του ποδοσφαίρου που πλέον παρουσίαζαν οι Νιγηριανοί. Συνδυασμός με χαρακτηριστικά ενδεικτικά του ταλέντου τους, ατομικού και ομαδικού. Επικράτησαν της Βουλγαρίας, της Βουλγαρίας που έφτασε στην τετράδα…, με 3-0. Και όσο και αν φαίνεται περίεργο, το πιο εκφοβιστικό της δυναμικής τους ήταν ότι το έκαναν με μια μείξη των ακατέργαστων σωματικών, αθλητικών προσόντων με έναν τακτικό, ποδοσφαιρικό κυνισμό που για πρώτη φορά στην ιστορία λάνσαρε επιτυχημένα Αφρικανική ομάδα.\nΚαι συνδυάστηκε με ένα στιγμιότυπο ενδεικτικό, απόλυτα αναγνωρίσιμο εφεξής στον αιώνα τον άπαντα. Ο Γιεκινί, σκόρερ εκείνου του πρώτου γκολ της Νιγηρίας σε τελικά Παγκόσμιου Κυπέλλου, στον παρθενικό της αγώνα στη διοργάνωση, το πανηγυρίζει σαν σε έκσταση, απλώνοντας τα χέρια του μέσα από τα δίχτυα, βάζοντας το κεφάλι του ανάμεσα τους και απευθυνόμενος άγνωστο πού, λέγοντας άγνωστο τι, με αλαλαγμούς.\nΔεν αποκάλυψε τι φώναζε. Πιθανώς και να μην το θυμόταν μετά, τόσο βυθισμένος όντας σε μια νιρβάνα ακατάληπτη. Επίσης, δεν ήταν εύκολο και να διαπιστωθεί. Δύσκολα ξεχώριζε το στόμα του, ενώ δεν τον άκουσε και κανείς. Δεν πήγε κανείς δίπλα του να πανηγυρίσει, παρά μόνο όταν είχε τελειώσει το παραμιλητό του.\nΈνας από τους λιγότερο προβεβλημένους συμπαίκτες του, με τον οποίο μοιράζονταν το δωμάτιο σε εκείνη την αποστολή, ο Τόμπσον Ολίχα έδωσε την πλέον πιστευτή εξήγηση, λέγοντας πως αυτό που φώναζε ήταν: «Εγώ είμαι, εγώ είμαι, ο Ρασίντι Γιεκινί. Εγώ είμαι».\n— FIFA World Cup (@FIFAWorldCup) May 4, 2020\nΑυτή του η οικειοποίηση της στιγμής δεν άρεσε. Τα γεμάτα αναδυόμενα αστέρια αποδυτήρια των «Σούπερ Αετών» δεν το εκτίμησαν. Το ηγεμονικό συμβόλαιο του 1.5 εκατ. ευρώ ετησίως που είχε εξασφαλίσει ο Γιεκινί, παίρνοντας μεταγραφή στον Ολυμπιακό μερικές εβδομάδες πριν το Μουντιάλ, ακόμα ένας λόγος φθόνου.\nΆλλο γκολ στη διοργάνωση δεν πέτυχε. Ούτε τότε ούτε και στην επόμενη που πήρε μέρος στη Γαλλία. Αυτό ήταν το μόνο του σε τελικά Παγκόσμιου Κυπέλλου. Αυτός ο πανηγυρισμός του, αν τελικά ήταν πανηγυρισμός, του εξασφάλισε εσαεί μνημόνευση.\nΚαι μάλλον επισκίασε κάθε άλλο επίτευγμα εκείνης της φουρνιάς των Νιγηριανών. Η καπατσοσύνη της Αργεντινής και το σκιάχτρο του Μαραντόνα τούς κόστισε την ήττα στον επόμενο αγώνα, η Εθνική μας όμως στο φινάλε της φάσης των ομίλων αποδείχτηκε εμπόδιο πανεύκολο για να ξεπεράσουν και να φτάσουν στους «16».\nΕκεί τους περίμενε η Ιταλία, η οποία είχε περάσει με τα χίλια ζόρια στα νοκ άουτ. Μέχρι και το 87′ προηγούνταν. Τότε όμως ο Ρομπέρτο Μπάτζο ισοφάρισε, στέλνοντας το εισιτήριο της πρόκρισης στα προημιτελικά στην παράταση. Και εκεί, πάλι με δικό του γκολ, ο «Θείος Κοτσιδάκιας» τους απέκλεισε. Σκοράροντας με πέναλτι. Το επόμενο (και μόνο άλλο) που εκτέλεσε σε εκείνη την -ανεπανάληπτη για τον ίδιο- διοργάνωση ήταν στον Τελικό με την Βραζιλία, τελευταίο στην σχετική διαδικασία. Για την κατάληξη δεν χρειάζεται αναφορά…\nΠαρότι δεδομένα επιτυχημένη η παρουσία της Νιγηρίας, μια ατάκα του Γιεκινί μετά το τέλος του παιχνιδιού κατά της τακτικής και των επιλογών του Ολλανδού εκλέκτορα, Κλέμενς Βέστερχοφ, στάθηκε αυτονόητα ικανή να μην συνεχίσει στον πάγκο των «Σούπερ Αετών».\nΤέτοια και τόση δύναμη είχε αποκτήσει. Στιγμιαία όμως. Είχε φτάσει στην κορύφωσή της. Είχε φτάσει στο δικό του, σε κάθε πτυχή και επίπεδο, ζενίθ. Και έκτοτε, αμέσως κιόλας μετά από εκείνο το γκολ κόντρα στην Βουλγαρία, άρχισε να φθίνει. Που να το ‘ξερε…\nΓιεκινί εναντίον Ρεδόνδο και Κάσερες σε αναμέτρηση της Νιγηρίας με την Αργεντινή, στο Παγκόσμιο Κύπελλο των ΗΠΑ το 1994 / Photo by: Eurokinissi (Action Images).\n«Ο βρομερός ο Γιεκινής»\nΠριν την έναρξη του Παγκόσμιου Κυπέλλου του 1994, πέραν του εγχώριου πυρετού για την παρθενική συμμετοχή της Εθνική μας σε τελική φάση, η κλασική καλοκαιρινή μεταγραφολογία κυριαρχούσε. Πολύ πιο ρομαντικά τότε, αφού το ίντερνετ και η αποδοχή της οποιασδήποτε πληροφορίας συνόδευε ένα μεταγραφικό σενάριο επαφίονταν, συνήθως, στην υποκειμενικότητα της κρίσης και την… φαντασία.\nΤελείως διαφορετικές εποχές, στις οποίες τα μόνα που χαλούσαν τις προσδοκίες των οκτάστηλων καλωσορισμάτων για τους απανταχού βιρτουόζους που κατέφθαναν στα μέρη μας ήταν συνήθως η τηλεοπτική εικόνα (σπάνια όμως και αυτή εκείνη την εποχή) και, εν τέλει, η πραγματικότητα.\nΤότε λοιπόν, πριν τη σέντρα, στο επίκεντρο του ρεπορτάζ του Ολυμπιακού ήταν η προσπάθεια των «Ερυθρολεύκων» να αποκτήσουν από τον Ερυθρό Αστέρα έναν άκρως ταλαντούχο επιθετικό της «Ζβέζντα» ονόματι Ίλια Ίβιτς. Πριν τελεσφορήσει αυτή η προσπάθεια, προκύπτει ξαφνικά -και ως τετελεσμένη μάλιστα- η αγορά του Ρασίντι Γιεκινί από τη Σετουμπάλ.\nΗ υποδοχή της είδησης μάλλον σύμφυτη με τις θρυλικές ατάκες του τότε προπονητή του Ολυμπιακού, Νίκου Αλέφαντου. Στην ερώτηση όμως… «κεσκεσέ Γιεκινί», η οποία μπορεί τότε να μην διατυπώθηκε έτσι, αλλά κυριαρχούσε στο συλλογικό οπαδικό θυμικό, η πρώτη ελπιδοφόρα απάντηση ήρθε από τις επιδόσεις του στην Πορτογαλία. 108 συμμετοχές, 90 γκολ, σε μια τετραετία. Την προηγούμενη σεζόν (1993-1994) είχε “γράψει” 37 φορές σε όλες τις διοργανώσεις.\nΤο τεράστιο ποσό για τα δεδομένα της εποχής που δαπανήθηκε για τον 31χρονο τότε Νιγηριανό (περίπου κατ’ αναλογία με σημερινές τιμές ήταν 3 εκατ. ευρώ) δεν φάνηκε να περιορίζει τις αμφιβολίες. Αρκούσε όμως η εικόνα του Γιεκινί, μέσα στα βουλγαρικά δίχτυα, για να τις… εξαϋλώσει οριστικά και μεμιάς.\nΚαι έτσι, πλέον, αποθεωνόταν η ταχύτητα και η οξυδέρκεια των ανθρώπων του Ολυμπιακού να κλείσουν έγκαιρα έναν μουντιαλικό φορ, ο οποίος μετονομάστηκε -πάντα στα πρωτοσέλιδα…- ως «ο Ταύρος της Καντούνα», με τον Αλέφαντο να προαναγγέλλει πως «αυτός και ο Ίβιτς θα ρίξουν τα τσιμέντα».\nΟ Γιεκινί επί ελληνικού εδάφους / Photo by: Eurokinissi (Action Images).\nΚαι για τον Γιεκινί όμως τα πράγματα ακριβώς εκείνη την εποχή δεν θα μπορούσαν να δείχνουν καλύτερα. Πέραν επαγγελματικών και αθλητικών, και σε προσωπικό επίπεδο, αφού μόλις είχε παντρευτεί. Εξέλιξη για έναν τύπο που ο ίδιος έλεγε σε συνεντεύξεις του ότι οι συμπαίκτες του στην Εθνική του έκαναν μαθήματα στο φλερτ και την προσέγγιση του αντίθετου φύλου, αφού η δική του ανατροφή προέβλεπε την αποφυγή των γυναικών, με την αντίληψη πως οποιαδήποτε επαφή μαζί τους -οποιαδήποτε επικοινωνία απλώς…- αυτομάτως έπρεπε να οδηγήσει σε γάμο.\nΑξιοποιεί την άδεια που του χορηγείται λόγω της συμμετοχής του στο Παγκόσμιο Κύπελλο για να πάει με τη σύζυγό του μήνα του μέλιτος. Ακόμα μια πληγή (του) άνοιξε στην αλυσίδα των όσων τον κατακερμάτισαν ψυχολογικά, αφού κατά τη διάρκειά του διαπιστώνει πως η γυναίκα του τον παντρεύτηκε μόνο και μόνο για να επωφεληθεί οικονομικά και πως διατηρούσε ακόμη σχέση με τον -όπως νόμιζε- πρώην σύντροφό της. Χώρισαν, πριν καλά-καλά επιστρέψουν από το γαμήλιο (λέμε τώρα…) ταξίδι τους.\nΗ εξέλιξη αντιμετωπίζεται με μια έξτρα άδεια από τον Ολυμπιακό. Ακόμα όμως και ένα μόλις 24ωρο μετά την ήδη καθυστερημένη άφιξη του στην Αθήνα, ζητάει αναρρωτική άδεια, επικαλούμενος υψηλό πυρετό και πως αυτός οφείλεται σε ελονοσία. Ίσχυε ή όχι, κανείς δεν ξέρει.\nΤο δεδομένο είναι πως ουσιαστικά είχε χάσει όλη την προετοιμασία των «Ερυθρολεύκων» και πως η προνομιακή μεταχείριση που απολάμβανε χωρίς καν να έχει φορέσει τη φανέλα του Ολυμπιακού ενοχλούσε.\nΣτ’ αποδυτήρια αρχικά και κυρίως αλλά όχι μόνο. Κάτι που άλλωστε αποτυπώθηκε και σε μια -ακόμα- αδιανόητη ατάκα του Αλέφαντου, ο οποίος, από εκεί που έταζε κατεδαφίσεις, πλέον ξεστόμιζε (έστω και κατόπιν εορτής) δημοσίως: «Ο αλήτης, ο μαύρος, ο Γιεκινής που ήρθε να μας κολλήσει ελονοσία για να πεθάνουμε, ο αρρωστιάρης, ο βρομερός».\nΈνας μήνας. Τόσο χρειάστηκε για να γκρεμιστούν τα πάντα. 28 Αυγούστου ντεμπουτάρει στο Πρωτάθλημα ερχόμενος από τον πάγκο, στην Δράμα κόντρα στην Δόξα. 27 Σεπτεμβρίου, στη Μασσαλία κόντρα στη Μαρσέιγ, στη ρεβάνς (0-3) του πρώτου γύρου του Κυπέλλου UEFA, αγωνίζεται για τελευταία φορά με τη φανέλα του Ολυμπιακού. Έξι παιχνίδια, 424 λεπτά, δύο γκολ, αμφότερα στο Πρωτάθλημα. Το πρώτο στην Έδεσσα κόντρα στον τοπικό Εδεσσαϊκό (1-1), το δεύτερο στο «Καραϊσκάκης» στη συντριβή του Ιωνικού με 6-1.\nΡασίντι Γιεκινί και Φαμπιάν Εστάι, συμπαίκτες στον Ολυμπιακό, τον Σεπτέμβριο του 1994 / Photo by: Eurokinissi (Action Images).\nΔεν το πανηγύρισε καν. Ούτε και κανείς πήγε δίπλα του, έστω για να τον συγχαρεί. Ενδεικτικό της κατάστασης που είχε κλιμακωθεί ραγδαία και είχε φέρει τον Γιεκίνι απέναντι σε όλους. Συμπαίκτες (μόνο με τον Ντάνιελ Μπατίστα άλλαζε δύο κουβέντες στα πορτουγκέζικα), Τύπο και κόσμο, οι οποίοι δεν μπορούσαν να αγνοήσουν την ραθυμία, την αδιαφορία του, επισημαίνοντας το επί παντός επιστητού στράβωμά του.\nΜέχρι και θέμα με την παρουσία του στον καθιερωμένο αγιασμό -εμφανίστηκε πως- προκάλεσε, αφού ο ίδιος ως Μουσουλμάνος (μια περίεργη μείξη τα θρησκευτικά του πιστεύω ανάμεσα στις ιδεοληψίες της φυλής του και τον Μωαμεθανισμό) δεν ήθελε -πάντα όπως μεταφέρθηκε- να παρευρεθεί σε μια τυπική μεν πλην όμως χριστιανική τελετή.\nΈτσι, πριν καλά-καλά φτάσουμε στα μέσα Οκτωβρίου, απροειδοποίητα αλλά προφανώς όχι απρόσμενα τα μάζεψε και έφυγε από την Αθήνα, ζητώντας άμεσα μεταγραφή. Αντί αποχαιρετισμού προχώρησε σε μια τουλάχιστον δυσνόητη δήλωση σε ελληνικό μέσο: «All the players of Olympiakos must think twice that… Olympiakos is not a family team… Is a team for everybody» («Οι παίκτες του Ολυμπιακού πρέπει να σκεφτούν δύο φορές… ο Ολυμπιακός δεν είναι μια ομάδα-οικογένεια. Είναι μια ομάδα για τον καθένα»).\nΗ επεξήγηση ήρθε μέσω πρόσθετων κατοπινών αναφορών του σε μίντια της πατρίδας του, καταγγέλλοντας ούτε λίγο ούτε πολύ καψόνια από τους παλιούς ποδοσφαιριστές του Ολυμπιακού, άλλους που επιβάλλονταν στ’ αποδυτήρια με κυριαρχική συμπεριφορά έναντι των συμπαικτών τους, κακές σχέσεις και φυσικά την προβληματική (τουλάχιστον) αντιμετώπιση που είχε από τον Αλέφαντο (έστω και αν αυτός είχε φύγει από τα μέσα Σεπτεμβρίου, μετά την εντός έδρας ήττα από τη Μαρσέιγ στο πρώτο ραντεβού των δύο ομάδων).\nΚάπως έτσι, τόσο σύντομα, «Ο Ταύρος της Καντούνα» μετατράπηκε σε… μονόστηλο (και αν), σε ιστορία, σε κομμάτι, παρότι βραχύβιο, σίγουρα ιδιαίτερο λόγω συνθηκών και τάιμινγκ του φολκλόρ της ιστορίας του ελληνικού ποδοσφαίρου.\nΚαι κάπως έτσι, τόσο γρήγορα, στην ψυχή του άνοιξαν και άλλες πληγές. Με τα χτυπήματα να είναι συνεχόμενα. Και έρχονταν και άλλα…\nΜεσούσης όλης αυτής της άλυτης ακόμη κατάστασης με τον Ολυμπιακό, στα μέσα Νοεμβρίου ενσωματώνεται στην αποστολή της Εθνικής Νιγηρίας για ένα φιλικό με την Αγγλία στο Wembley. Στην ώρα πάνω χτυπάει σοβαρά, τελειώνοντας πρόωρα την χρονιά του.\nΑκόμα και έτσι πάντως, για δεύτερη σερί χρονιά αναδείχτηκε τρίτος κορυφαίος Αφρικανός ποδοσφαιριστής. Την πρώτη (1993) πίσω από τους Γκανέζους Αμπεντί Πελέ και Άντονι Γεμπόα, με μόνο του τότε παράσημο στην σεζόν ότι αναγορεύτηκε σε κορυφαίο σκόρερ της δεύτερης κατηγορίας της Πορτογαλίας. Την επόμενη (1994) έμεινε πίσω από τον συμπατριώτη του Εμάνουελ Αμουνίκε και τον Ζορζ Γουεά, εξαργυρώνοντας πρακτικά τα όσα έκανε μόνο στο πρώτο μισό εκείνης της χρονιάς.\nΌπως και να’ χει πάντως, αποδείχτηκε πως επιστροφή δεν υπήρχε. Η νέα σεζόν (1995-1996) τον βρήκε στην Primera και την Χιχόν. Το χαϊλάιτ όμως της θητείας του εκεί το έδωσε στο… τελευταίο του παιχνίδι, έναν χρόνο μετά την μετακόμισή του, σε αυγουστιάτικο φιλικό κόντρα στη Ρεάλ.\nΠέτυχε τα δυο γκολ της νίκης επί της «Βασίλισσας» (στο Πρωτάθλημα είχε μόλις σημειώσει τρία σε 10 συμμετοχές), πανηγύρισε το δεύτερο μπαίνοντας -και πάλι- στα δίχτυα αλλά… γονατιστός από τη βούλα της περιοχής, αντικαταστάθηκε πριν τελειώσει το παιχνίδι, αποθεώθηκε και… έφυγε.\nWow! Flashback to this Super Yekini goal for @RealSporting against @realmadriden #Yekini #Legend @iambolar @Emiearth @ELEGBETE1 pic.twitter.com/YcxpBU9FAT\n— Ayo Olu Ibidapo (@aysugaofficial) January 4, 2019\nΕκεί που ήξερε, εκεί που είχε περάσει τα καλύτερα του, εκεί ήταν που τελικά στράφηκε, ώστε να μπορέσει να στυλωθεί ξανά. Πρώτα στη Σετουμπάλ. Επέστρεψε εκεί όπου ακόμα και σήμερα λατρεύεται, όπου οι οπαδοί της τοπικής Βιτόρια ορκίζονται πως ο… Θεός είναι μαύρος, φόρεσε εξάταπα και για τέσσερα χρόνια έκανε θαύματα στα γήπεδα όπου αγωνιζόταν η ομάδα τους.\nΗ δευτέρα παρουσία του όμως για ένα φεγγάρι το 1997 απέδειξε περίτρανα πως ο καιρός των θαυμάτων είχε περάσει.\nΤο δεύτερο απάγκιο του η Εθνική Νιγηρίας. Οι συγκυρίες δεν (τον) βοήθησαν. Το 1996 ο Δικτάτορας της χώρας, Σάνι Αμπάτσα, απαγορεύει τη συμμετοχή των «Αετών» στο Κύπελλο Εθνών Αφρικής, το οποίο θα διεξαγόταν στη Νότια Αφρική, εξαιτίας της κριτικής που δέχτηκε το καθεστώς του από τον Νέλσον Μαντέλα. Δύο χρόνια αργότερα, στο επόμενο τουρνουά, πάλι για τον ίδιο λόγο τής απαγορεύεται η συμμετοχή.\nΌντας από τους πρεσβύτερους της “χρυσής” γενιάς, τη θέση του μπορεί να μην την έχανε, αλλά πλέον αυτός πλησίαζε στη συνταξιοδότηση, ενώ οι υπόλοιποι απλώς ωρίμαζαν. Η μετακόμιση στην Ελβετία και τη Ζυρίχη τού εξασφαλίζει μια καλή σεζόν πριν το δεύτερο Παγκόσμιο Κύπελλο της καριέρας του στη Γαλλία, εκεί όμως ο συμπληρωματικός του ρόλος στο ρόστερ έχει παγιωθεί από τις επιλογές του Σέρβου εκλέκτορα, Μπόρα Μιλουτίνοβιτς.\nΗ Νιγηρία πάλι πρωτεύει στον όμιλο, αλλά διαλύεται στους «16» από τη Δανία (1-4), με τον ίδιο να έρχεται από τον πάγκο μετά το τρίτο γκολ των Σκανδιναβών και να ανακοινώνει εν τέλει την αποχώρησή του από το αντιπροσωπευτικό συγκρότημα εν μέσω αποδοκιμασιών μετά το τέλος του παιχνιδιού.\nΛογαριασμός; Ανεπανάληπτος. 62 συμμετοχές, 37 γκολ. Για δύο και πλέον δεκαετίες μετά από εκείνη την τελευταία του συμμετοχή, παραμένει ο κορυφαίος σκόρερ στην ιστορία της Εθνικής Νιγηρίας.\nΠιο κατάλληλο, πιο ταιριαστό παρατσούκλι δεν θα μπορούσαν να του δώσουν οι συμπατριώτες του: «The Goalfather».\nΗ τελευταία συμμετοχή του Γιεκινί με την Εθνική Νιγηρίας σε αναμέτρηση με την Δανία, στο Μουντιάλ της Γαλλίας το 1998 / Photo by: Eurokinissi (Action Images).\nΜπάλα δεν σταμάτησε να παίζει. Περιόδευσε σε Τυνησία, Σαουδική Αραβία, επέστρεψε στην Άφρικα Σπορτς, προτού σε ηλικία 39 ετών επαναπατριστεί, αποτελώντας στον χρόνο που πέρασε στην Julius Berger την ατραξιόν του τότε Πρωταθλήματος, γεμίζοντας όποια στάδια και αν εμφανιζόταν.\nΜε διάφορα… σταμάτα-ξεκίνα συνέχισε ως και τα 42 του. Τότε κρέμασε τα παπούτσια του και αποσύρθηκε. Όχι μόνο από τα γήπεδα αλλά και από την κοινή θέα. Όλοι οι κοντινοί του άνθρωποι, διαχρονικά, επιβεβαιώνουν πως ήταν μοναχικός. Στην πορεία της ζωής του ίσως και να φλέρταρε με τα όρια της αντικοινωνικής συμπεριφοράς, σίγουρα πάντως δεν διακρίθηκε για την κοινωνικότητά του.\nΠαντρεύτηκε τρεις φορές, αποκτώντας μια κόρη από κάθε του γάμο. Χαρακτηριστικό του τρόπου ζωής του πως την μεσαία του (ηλικιακά) κόρη την γνώρισε, όταν ήταν 14 χρόνων. Επέλεξε να ζει στο Ιμπαντάν, λίγα χιλιόμετρα μακριά από τη γενέτειρά του, χωρίς κανέναν από την οικογένειά του δίπλα του.\nΕκεί αγόρασε ένα οίκημα. Οι -κατά πως λέχθηκε- παραξενιές του σταδιακά έδιωξαν όλους τους υπόλοιπους ενοίκους. Τελευταίος έφυγε ο διαχειριστής του οικήματος, με τον οποίον έβλεπαν μαζί αγώνες του Champions League (όταν δεν παρακολουθούσε τα αγαπημένα του καρτούν και το CSI…).\nΆλλο ποδόσφαιρο δεν έβλεπε. Άλλο ποδόσφαιρο δεν ήθελε. Μια προσπάθεια που έγινε από την Ομοσπονδία της Νιγηρίας για δραστηριοποίησή του με πόστο στην Εθνική απέτυχε παταγωδώς.\nΠαρέα του κατέληξαν να είναι τα παγώνια που βρίσκονταν στο οίκημα, τα πολλά πολυτελή αλλά άχρηστα από την ακινησία και αχρησία αυτοκίνητά του και τα δέντρα του κήπου του. Η συμπεριφορά του ολοένα και πιο περίεργη, εκφυλιστικά μοναχική και διφορούμενη. Άλλοι ισχυρίζονταν πως τον έβλεπαν στον στίβο του τοπικού σταδίου καθημερινά να προπονείται, να τρέχει. Άλλοι να περιδιαβαίνει, χαμένος, για ώρες στην πόλη, χωρίς σκοπό και ενδιαφέρον και επικοινωνία με κανέναν.\nΌπως και να ‘χει, τα προβλήματα δεν κρύβονταν. Διπολική διαταραχή, κατάθλιψη και μια απροσδιόριστη ψυχική πάθηση όσα του αναγνωρίστηκαν. Φίλοι του, λιγοστοί και μετρημένοι στα δάχτυλα του ενός χεριού, ισχυρίζονται πως προσπάθησε να τα παλέψει. Με τον τρόπο που γνώριζε. Με μάγια, γιατροσόφια, ό,τι τελοσπάντων η παράδοση της φυλής του και ο τοπικός ιερατικός άρχοντάς της όριζαν.\nPhoto by: Osasu Obayiuwana / FIFAcom (Twitter).\nΕννοείται πως δεν βοηθήθηκε. Κάπως έτσι εικάζεται πως ήρθε και το τέλος του.\nΓείτονες κατέθεσαν πως τον είδαν ουσιαστικά να τον απαγάγουν συγγενείς του, στοιβάζοντας τον σ’ ένα βανάκι, φιμωμένο, αλυσοδεμένο, τραυματισμένο, φωνάζοντας και μέσα στα αίματα, ένα πρωινό που έμπαινε στο σπίτι του. Λίγες μέρες μετά, στις 4 Μαΐου του 2012, βρέθηκε πάλι στο σπίτι του, νεκρός. Ειπώθηκε πως είχε επιστραφεί εκεί από τους συγγενείς του με την (παρά)φιλολογία να θέλει πως είχε πεθάνει στο “ιατρείο” ενός παραδοσιακού θεραπευτή, αφού ο οργανισμός του δεν μπόρεσε να αντέξει το σοκ της θεραπείας στην οποία τον υπέβαλε.\nΣτράφι πήγαν οι αξιώσεις για ιατροδικαστική έρευνα από τη μία του κόρη (η οποία ζει μόνιμα στο Λονδίνο) και τον δικηγόρο του. Τα πειστήρια περί νοσηλείας και θανάτου του σε τοπικό νοσοκομείο από καρδιακό νόσημα, τα οποία υποσχόταν πως θα εμφάνιζε ο αδερφός του, δεν παρουσιάστηκαν ποτέ.\nΑδερφός του, ευεργετημένος, πρακτικά μισθοδοτούμενος από τον ίδιο, όπως άλλωστε κάθε μέλος της άμεσης οικογένειάς του, με κάθε λογής δωρεές και βοήθεια. Στη μητέρα του είχε αγοράσει ένα διώροφο σπίτι, στην αδερφή του είχε ανοίξει ένα σούπερ μάρκετ. Έδινε τόσο συχνά και τόσο πολύ, ώστε δεν ήταν κρυφό πως στο τέλος της ζωής του ζούσε, πρακτικά, στην ανέχεια.\nΕπακριβώς ποτέ δεν διευκρινίστηκε το παραμικρό αναφορικά με τις συνθήκες του θανάτου του. Ποτέ δεν ξεκαθαρίστηκε το ακριβές πλαίσιο των ιατρικών του προβλημάτων. Ποτέ δεν αποσαφηνίστηκε πώς έζησε τα τελευταία του χρόνια, σε ποιες συνθήκες, οικογενειακές, ψυχολογικές, οικονομικές.\nΘρύλοι μόνο. Οι οποίοι ήρθαν να προστεθούν σε αυτούς της 49χρονης ζήσης και της καριέρας του, δίνοντας μια μεταφυσική, σχεδόν απόκοσμη διάσταση ακόμα και στην ανάμνηση, την αναπόληση των στιγμών και των επιτευγμάτων που αντίστοιχα τις χαρακτήρισαν.\nΑκόμα και τώρα, παρότι πλέον δεν χρειάζεται η παραμικρή σύσταση, βλέποντάς τον να πανηγυρίζει εκείνο το γκολ, αγκαλιασμένος με τα δίχτυα, το περνάει σαν ηλεκτρισμό από τον δεκτή και λες και ακούγεται πεντακάθαρα πλέον, κρυστάλλινα, να το φωνάζει:\n«Εγώ είμαι, εγώ είμαι, ο Ρασίντι Γιεκινί. Εγώ είμαι».\nΤρίφον Ιβάνοφ: Τα χνάρια του ποτέ δεν τα λογάριασε\nΑΚΤΗ ΕΛΕΦΑΝΤΟΣΤΟΥΑΦΡΙΚΑ ΣΠΟΡΤΣΑΦΡΙΚΗΒΙΤΟΡΙΑ ΣΕΤΟΥΜΠΑΛΓΚΟΛΕΘΝΙΚΗ ΝΙΓΗΡΙΑΣΕΙΔΩΛΟΕΛΒΕΤΙΑΕΛΛΑΔΑΕΠΙΘΕΤΙΚΟΣΖΥΡΙΧΗΙΣΠΑΝΙΑΚΑΤΑΘΛΙΨΗΚΑΤΑΡΑΝΙΓΗΡΙΑΝΙΚΟΣ ΑΛΕΦΑΝΤΟΣΟΛΥΜΠΙΑΚΟΙ ΑΓΩΝΕΣ 1988ΟΛΥΜΠΙΑΚΟΣΠΑΓΚΟΣΜΙΟ ΚΥΠΕΛΛΟ 1994ΠΑΝΗΓΥΡΙΣΜΟΣΠΟΡΤΟΓΑΛΙΑΡΑΣΙΝΤΙ ΓΙΕΚΙΝΙΡΕΤΡΟΣΑΟΥΔΙΚΗ ΑΡΑΒΙΑΣΠΟΡΤΙΝΓΚ ΧΙΧΟΝΣΤΙΓΜΕΣΣΤΙΓΜΗΤΥΝΗΣΙΑ


Αυτός είναι ο ιερέας που κατηγορείται για ασέλγεια στη Μάνη (ΦΩΤΟ)\nΤα στοιχεία του στη δημοσιότητα με απόφαση Εισαγγελέα\nΔευτέρα, 04 Νοέμβριος 2019 15:06 | E-MAIL ΕΚΤΥΠΩΣΗ\nΔόθηκαν στη δημοσιότητα, κατόπιν σχετικής Διάταξης της Εισαγγελίας Πρωτοδικών Γυθείου και επικύρωσης αυτής από την Εισαγγελία Εφετών Καλαμάτας, τα στοιχεία ταυτότητας και φωτογραφίες του 55χρονου ιερέα από το χωριό Οχιά Αν. Μάνης, σε βάρος του οποίου ασκήθηκε ποινική δίωξη για βιασμό κατ’ εξακολούθηση, αποπλάνηση παιδιού και κατάχρηση ανηλίκου σε ασέλγεια. Μετά το πέρας της κύριας ανάκρισης εκδόθηκε Ένταλμα προσωρινής κράτησης και έκτοτε, ο ιερέας κρατείται προσωρινά σε Κατάστημα Κράτησης.\nΠρόκειται για τον: Σταματόγιαννη Νικόλαο του Νικολάου και της Μαργαρίτας, που γεννήθηκε το 1964 στο Κερατσίνι Αττικής.\nΗ συγκεκριμένη δημοσιοποίηση, χρονικής διάρκειας έως 31/12/2019, σύμφωνα με σχετική Εισαγγελική Διάταξη, αποσκοπεί στην προστασία του κοινωνικού συνόλου, των ανηλίκων, των ευάλωτων ή ανίσχυρων πληθυσμιακών ομάδων και προς ευχερέστερη πραγμάτωση της αξίωσης της Πολιτείας για τον κολασμό των παραπάνω αδικημάτων. Στο πλαίσιο αυτό, παρακαλούνται οι πολίτες να επικοινωνούν με τους τηλεφωνικούς αριθμούς 27310-26252 της Διεύθυνσης Αστυνομίας Λακωνίας και 27330-29154 του Αστυνομικού Τμήματος Γυθείου, αντίστοιχα, για την παροχή οποιασδήποτε σχετικής πληροφορίας. Σημειώνεται ότι διασφαλίζεται η ανωνυμία και το απόρρητο της επικοινωνίας.\nπου συγκλόνισε το Πανελλήνιο\nΠρόκειται για την υπόθεσης ασέλγειας σε βάρος 12χρονου κοριτσιού, που έφερε στο φως της δημοσιότητας πρώτος κι αποκλειστικά ο «Λακωνικός Τύπος». Ο κληρικός και πατέρας έξι παιδιών, φέρεται να κακοποιούσε σεξουαλικά τη 12χρονη -σήμερα- κόρη της Βουλγάρας συμβίας του, από την ηλικία των εννέα ετών.\nΗ ανήλικη ήταν εκείνη που, πριν από 1,5 περίπου χρόνο (σσ τον Απρίλιο του 2018), απευθύνθηκε στο «Χαμόγελο του Παιδιού», το οποίο προέβη σε όλες τις ενέργειες, για την προστασία του κοριτσιού και την απομάκρυνσή του από την εστία του. Το κορίτσι εξετάστηκε από παιδοψυχολόγους, ενώ έδωσε κατάθεση στους αστυνομικούς, όπου φέρεται να κατονομάζει για ασέλγεια, τόσο τον ιερέα, όσο κι έναν ακόμη άνδρα του οικογενειακού της περιβάλλοντος.\nΣύμφωνα με το «Χαμόγελο του Παιδιού», το διάστημα που μεσολάβησε, με εισαγγελική απόφαση, η 12χρονη δεν είχε επαφή με τον ιερέα, παρά μόνο με τη μητέρα της. Ωστόσο, δεν υπήρχε κάποια απόφαση για τον φερόμενο ως δράστη ιερέα. Η έρευνα που ακολούθησε και οι καταθέσεις οδήγησαν τελικά στην έκδοση εντάλματος σε βάρος του ιερέα, ο οποίος συνελήφθη την Τρίτη 22 Οκτωβρίου. Με ταχύτατες διαδικασίες προχώρησαν η προανάκριση και η απολογία του και ακολούθως ο κατηγορούμενος οδηγήθηκε στις φυλακές Τρίπολης, όπου θα παραμείνει προφυλακισμένος μέχρι τη δίκη του. Σύμφωνα με πληροφορίες, ο φερόμενος ως δράστης αρνήθηκε όλες τις κατηγορίες που του αποδίδονται.\nΟι παραπάνω φωτογραφίες δόθηκαν στη δημοσιότητα κατόπιν εντολής Εισαγγελέα


Δημοσιεύθηκε στις 23 Σεπτεμβρίου, 2015, 14:47 23 Σεπτεμβρίου, 2015, 14:49 Δημοσιεύθηκε από Επικαιρότητα\nΗ Λαϊκή Ενότητα πρόκειται άμεσα να ζητήσει δειγματοληπτικό έλεγχο σε τρία εκλογικά κέντρα στην Αττική, όπως ξεκαθάρισε ο Παναγιώτης Λαφαζάνης με δήλωσή του στο the TOC, σε αντίθεση με τις πληροφορίες που θέλουν το κόμμα να βάζει θέμα για συνολική επανακαταμέτρηση.\nΣτη Λαϊκή Ενότητα θεωρούν ότι ο έλεγχος των άκυρων ψηφοδελτίων είναι επιβεβλημένος προκειμένου να διαπιστώσουν αν υπάρχει λόγος για μεγαλύτερη έρευνα, δεδομένου ότι το κόμμα έμεινε εκτός Βουλής για μερικές χιλιάδες ψήφους.\nΣτον Πειραιά, στο Περιστέρι και στο Δήμο Αθήνας είναι τα κέντρα όπου θα γίνει ο έλεγχος. Θα εξεταστούν βασικά τα άκυρα ψηφοδέλτια της Λαϊκής Ενότητας και στη συνέχεια και των άλλων κομμάτων.\nΑν προκύψει ζήτημα θα περάσουμε και σε καταμέτρηση των ψηφοδελτίων σε ολόκληρη την Επικράτεια.\nεπανακαταμέτρηση, Λαϊκή Ενότητα


H πτώση της μυϊκής δύναμης στη διάρκεια του χρόνου | Βιονευρολογικά H πτωση της μυϊκης δυναμης στη διαρκεια του χρονου - ΔΕΙΤΕ ΤΩΡΑ ΠΕΡΙΣΣΟΤΕΡΕΣ ΠΛΗΡΟΦΟΡΙΕΣ H ΠΤΩΣΗ ΤΗΣ ΜΥΪΚΗΣ ΔΥΝΑΜΗΣ ΣΤΗ ΔΙΑΡΚΕΙΑ ΤΟΥ ΧΡΟΝΟΥ\nΗ πτώση της μυϊκής δύναμης στη διάρκεια του χρόνου είναι ένα σύμπτωμα αρκετά συνηθισμένο και «παρεξηγημένο». Θεωρείται από γιατρούς και ασθενείς σαν μια «γεροντολογική» εξέλιξη που είναι αναμενόμενη.\nΤο αποτέλεσμα στις περιπτώσεις αυτές είναι να παραμελείται μια ουσιώδης εξέταση που μπορεί να οδηγήσει σε σπουδαία συμπεράσματα.\nΣτη Βιονευρολογική επιμένουμε εντατικά, τουλάχιστον στο πλαίσιο της διαγνωστικής προσπάθειας, η εξέταση αυτή τόσο σε ομάδες μυών όσο και σε επιμέρους μυς να γίνεται εκτενώς και με μεγάλη προσοχή. Συνήθως, τα αποτελέσματα είναι αποκαλυπτικά για περιπτώσεις διαφόρων νευροψυχιατρικών παθήσεων αργότερα.\nΔε θα ήταν υπερβολή να πούμε ότι αυτή η λεπτομερής εξέταση με μεγάλη προσοχή πρέπει να θεωρείται καθήκον σε όλους τους ασθενείς και ας είναι ρουτίνα, ιδιαίτερα στους ηλικιωμένους. Αν αφήσουμε το χρόνο να συνεχίσει τη μυϊκή φθορά, μερικές φορές μπορεί να έχει γεωμετρική πρόοδο.


Η καλλονή από την Μακεδονία, Σταρ Ελλάς 2018 !!! - OΛΑ ΘΕΣΣΑΛΟΝΙΚΗ !!! Η καλλονή από την Μακεδονία, Σταρ Ελλάς 2018 !!! | OΛΑ ΘΕΣΣΑΛΟΝΙΚΗ !!!\nΗ καλλονή από την Μακεδονία, Σταρ Ελλάς 2018 !!!\nΗ συνέχεια είναι σίγουρα κάτι που η Ιώαννα Μπέλλα μάλλον θα ήθελε να ξεχάσει. Λίγες εβδομάδες πριν η Ιώαννα Μπέλλα αναδειχθεί Σταρ Ελλάς 2018 είχε κοπεί από την επιτροπή του Greece’s Next Top Model. Και αυτό δεν ήταν το κακό. Γιατί το χειρότερο ήταν η σκληρή κριτική που είχε ακούσει, καθώς οι κριτές την έκαναν… κομματάκια για τις πλαστικές που είχε κάνει λέγοντάς της ούτε λίγο ούτε πολύ ότι δεν μπορεί να κάνει καριέρα στο χώρο του μόντελινγκ.\nΑπό την άλλη, ο Δημήτρης Σκούλος της έδωσε το πρώτο «χτύπημα» λέγοντας της… «Δεν ξέρω τι να κάνω με τα χείλη, δεν ξέρω πως να τα μαζέψω στον φακό. Αντε πες στην φωτογραφία κόβεται… αλλά στο βίντεο», ανέφερε.\nΑλλωστε το νεαρό μοντέλο πέρα από το «ναι» των κριτών χτες, είχε μαζί της και το κοινό στα Καλλιστεία 2018, καθώς πριν φορέσει το στέμμα της Σταρ Ελλάς πήρε το People’s Choice Award.\nOΛΑ ΘΕΣΣΑΛΟΝΙΚΗ !!!: Η καλλονή από την Μακεδονία, Σταρ Ελλάς 2018 !!!


Πειραϊκός Σύνδεσμος: «Φτερά» έκανε 1 εκατ. ευρώ από κρατικό κονδύλι - Aftodioikisi.gr\nΠειραϊκός Σύνδεσμος: «Φτερά» έκανε 1 εκατ. ευρώ από κρατικό κονδύλι\n18 Ιανουαρίου 2014 - 19:19\nΕτοιμόρροπο είναι ένα παλιό οίκημα στον Πειραιά αν και -εδώ και δέκα χρόνια- έχει διατεθεί στον Πειραϊκό Σύνδεσμο κονδύλι ενός εκατομμυρίου ευρώ για την αναπαλαίωση του.\nΤο ποσό του ενός εκατομμυρίου δόθηκε στον Πειραϊκό Σύνδεσμο το 2004 για την αναπαλαίωση του διατηρητέου αυτού κτιρίου στην οδό Καραΐσκου, αλλά είναι φανερό ότι δεν έχει δοθεί ούτε ένα ευρώ από τα χρήματα αυτά για συντήρηση. Δύο σιδερένιοι δοκοί στηρίζουν μόνο τη μπροστινή πύλη του οικοδομήματος για να μην πέσει στα κεφάλια των περαστικών.\nΤο τεράστιο αυτό σκάνδαλο της διασπάθισης δημοσίου χρήματος ερευνά σύμφωνα με αποκλειστικές πληροφορίες της Δημόσιας Τηλεόρασης ο Επιθεωρητής Δημόσιας Διοίκησης, Λέανδρος Ρακιντζής. Η καταγγελία έφτασε στα χέρια του Επιθεωρητή από μέλος του Πειραϊκού Συνδέσμου που σύμφωνα με πληροφορίες γνωρίζει από μέσα πρόσωπα και καταστάσεις.\nΚάτοικοι καταγγέλλουν ότι το κτίριο αυτό αποτελεί κίνδυνο για τη δημόσια υγεία, ενώ έχει γίνει και στέκι ναρκομανών. Για την εκταμίευση των χρημάτων δόθηκε εντολή το 2004 με απόφαση του υπουργείου Περιβάλλοντος.\nΑπό την πλευρά του ο Πειραϊκός Σύνδεσμος ισχυρίζεται πως βρίσκεται στη διάθεση του Επιθεωρητή Δημόσιας Διοίκησης για να του δώσει όλες τις πληροφορίες και τα στοιχεία που σχετίζονται με την υλοποίηση των αναπλάσεων, καθώς υπάρχει ο φάκελος που αποδεικνύει το πού και το πώς διατέθηκαν τα χρήματα.\nΟ Πειραϊκός σύνδεσμος είναι ΝΠΙΔ με μεγάλη περιουσία από δωρεές και εισφορές εφοπλιστών και επιφανών Πειραιωτών. Τα χρήματα τα διαχειρίζεται το διοικητικό συμβούλιο που εκλέγεται από τα μέλη του συνδέσμου και παρέχει τις υπηρεσίες του αμισθί.\nΣύμφωνα με την καταγγελία η διοίκηση είχε αναθέσει σε δύο υπερήλικες ταμίες την διαχείριση των χρημάτων οι οποίοι ουσιαστικά είχαν αποκλειστεί λόγω ηλικίας για τις εκάστοτε εισπράξεις και πληρωμές του Συνδέσμου.\nΠηγή: Δημόσια Τηλεόραση – ρεπορτάζ: Μαρία Μαγκλάρα\nTagsΑΝΑΠΑΛΑΙΩΣΗΚΡΑΤΙΚΟ ΚΟΝΔΥΛΙΠΕΙΡΑΪΚΟΣ ΣΥΝΔΕΣΜΟΣ\nΥΠΟΥΡΓΕΙΑ, ΑΝΑΠΑΛΑΙΩΣΗ, ΚΡΑΤΙΚΟ ΚΟΝΔΥΛΙ, ΠΕΙΡΑΙΚΟΣ ΣΥΝΔΕΣΜΟΣ


Η Όπερα “Μανόν” του Jules Massenet από την Κ.Λ.Α. στο δημοτικό θέατρο της Αλεξανδρούπολης - Η ΓΝΩΜΗ\nΗ Όπερα “Μανόν” του Jules Massenet από την Κ.Λ.Α. στο δημοτικό θέατρο της Αλεξανδρούπολης\nΠολιτισμός 25 Οκτωβρίου 2019\tby news-room\t0Likes\nΗ Όπερα “Μανόν” του Jules Massenet θα προβληθεί στο δημοτικό θέατρο της Αλεξανδρούπολης το Σάββατο 26 Οκτωβρίου 2019 στις 19.55 απευθείας από τη Νέα Υόρκη. Η ιστορία της Μανόν, που ξεκινά από μια αθώα χωριατοπούλα και γίνεται μια πολυπόθητη εταίρα και στο τέλος καταλήγει πάμφτωχη στη φυλακή, αποτελεί μια από τις πιο τραγικές ιστορίες της λογοτεχνίας και της μουσικής.\nΗ Lisette Oropesa ερμηνεύει την ακαταμάχητη Μανόν, μια τραγική καλλονή που υποκύπτει στις ηδονές της ζωής, σε ένα ρόλο που αναδεικνύεται από την αποκαλυπτική σκηνοθεσία του Laurent Pelly. Ο Michael Fabiano είναι ο ερωτοχτυπημένος Ιππότης ντε Γκριέ, που ο αβάσταχτος έρωτάς του για τη Μανόν τον οδηγεί στην καταστροφή. Ο Maurizio Benini διευθύνει την ρομαντική αυτή όπερα του Massenet.\nH «Χαλιμά» του Θεόφραστου Σακελλαρίδη στο Αρχαίο…


Απάντηση Τσώνη σε Αθανασόπουλο: «Ψηφοθηρία άνευ προηγούμενου... στις πλάτες των πλημμυροπαθών» - Kalamata Journal\nΠαρασκευή, 15 Φεβρουαρίου 2019 13:09\nΑιφνιδιασμένος, από την επίσκεψη του διοικητή του ΕΛΓΑ κ. Κουρεμπέ στη Μεσσήνη αλλά και τις κατ’ επανάληψη συναντήσεις με πρωτοβουλία του Δημάρχου κ.Τσώνη, αρνείται να αποδεχτεί την εποικοδομητική και ουσιαστική προσπάθεια αλλά και τις πιέσεις που ασκεί ο Δήμαρχος, προκειμένου να αποζημιωθούν άμεσα οι αγρότες. Θα θέλαμε να υπενθυμίσουμε στον κ. Αθανασόπουλο ότι οι συναντήσεις πραγματοποιήθηκαν με πρωτοβουλία του κ. Τσώνη προκειμένου να αναδείξει το μέγεθος του προβλήματος και να δοθούν άμεσα λύσεις τόσο από τον ΕΛΓΑ όσο και από το Υπουργείο . Καλούμε τον κ. Αθανασόπουλο να σταθεί στο ύψος των περιστάσεων που δεν προσφέρονται για μικροπολιτική και του υπενθυμίζουμε ότι το πολύ γαρ της θλίψεως γεννά παραφροσύνη.\nΠερισσότερα σε αυτή την κατηγορία: « “Δυστυχώς ο κ. Τσώνης δεν πίεσε ώστε το υπουργείο να δεσμευτεί για αποζημιώσεις των αγροτών” Αγανάκτηση για την άθλια και επικίνδυνη κατάσταση των αγροτικών δρόμων σε Πύλο-Νέστορα »


Ανοικτό άφησε το θέμα με τους υποχρεωτικούς εμβολιασμούς σε φορείς και υπηρεσίες του δημοσίου η Πελώνη (βίντεο)\n20/05/2021 - 14:36μμ\nΜετά την ΕΜΑΚ η κυβέρνηση εξετάζει ο υποχρεωτικός εμβολιασμός να επεκταθεί και σε άλλους φορείς του δημοσίου, σταδιακά. Ήδη έχει δρομολογηθεί να εξεταστεί το θέμα για τους υγειονομικούς τον Σεπτέμβρη.\nΌπως τόνισε η κυρια Πελωνη:\nΗ απόφαση για την ΕΜΑΚ αφορά σε μια πολύ κρίσιμη υπηρεσία, μια κρίσιμη δομή του κράτους που έχει να κάνει με την ασφάλεια. Δεν μπορεί να λείψει κανείς, από καμία βάρδια.\nΑπό αύριο, με την επαναλειτουργία -κάτω από συγκεκριμένους κανόνες- των θερινών κινηματογράφων γίνεται ένα ακόμη βήμα στην ανάκτηση της ελευθερίας που μας στέρησε η υγειονομική καταιγίδα. Ελευθερία, όμως, -όπως τόνισε ο Πρωθυπουργός Κυριάκος Μητσοτάκης δεν σημαίνει ασυδοσία.\nΚι αυτό είναι ανάγκη να συνειδητοποιηθεί από όλους. Διότι -όπως προκύπτει από τα στοιχεία των ελέγχων- παρατηρείται χαλάρωση στη χρήση των μασκών, την τήρηση των αποστάσεων, τους όρους λειτουργίας των εστιατορίων και των καφέ». Υπογράμμισε ακόμη πως «απέναντι σε όλα αυτά, οι αρμόδιες ελεγκτικές υπηρεσίες αναδιαμορφώνουν το πρόγραμμά τους και προχωρούν σε σαρωτικούς ελέγχους.\nΔεν μπορεί να γίνονται ανεκτές ούτε πρακτικές αθέμιτου ανταγωνισμού, ούτε φαινόμενα που δημιουργούν σοβαρά ζητήματα για τη δημόσια υγεία και για την πορεία ελευθερίας που ξεκινήσαμε.


Αεροπορικά από Κρήτη Ηράκλειο για Ντίσελντορφ Διεθνές από 122 € | Skyscanner\nΑεροπορικά από Κρήτη Ηράκλειο για Ντίσελντορφ Διεθνές\nΣτοιχεία πτήσης Κρήτη Ηράκλειο για Ντίσελντορφ Διεθνές\nΠοια είναι η καλύτερη τιμή για μετ' επιστροφής πτήση από Κρήτη Ηράκλειο προς Ντίσελντορφ Διεθνές;\nΗ καλύτερη τιμή που βρήκαμε στην Skyscanner για αεροπορικό εισιτήριο από Κρήτη Ηράκλειο προς Ντίσελντορφ Διεθνές είναι 122 €. Βρήκαμε αυτή την τιμή συγκεντρώνοντας διαφορετικούς μεταφορείς και είναι η φθηνότερη τιμή για ολόκληρο το μήνα.\nΠοια είναι η διάρκεια της πτήσης από Κρήτη Ηράκλειο προς Ντίσελντορφ Διεθνές;\n3ώρες 20λεπτά είναι η μέση διάρκεια πτήσης από Κρήτη Ηράκλειο προς Ντίσελντορφ Διεθνές.\nΠόσες αεροπορικές εταιρείες πραγματοποιούν απευθείας πτήσεις από Κρήτη Ηράκλειο προς Ντίσελντορφ Διεθνές;\nΥπάρχουν 6 αεροπορικές εταιρείες που πραγματοποιούν πτήσεις απευθείας από Κρήτη Ηράκλειο προς Ντίσελντορφ Διεθνές.


Οι ντόπιοι το λένε «περιβόλι της Δημητσάνας» - Ποιο χωριό είναι;\nΑρχική/Ταξίδια/Οι ντόπιοι το λένε «περιβόλι της Δημητσάνας» – Ποιο χωριό είναι;\nΓνωρίστε το Παλαιοχώρι Γορτυνίας στο Δυτικό Μαίναλο, σε υψόμετρο 740 μέτρα (Βίντεο).\nanagnostis newsroom Follow on Twitter Send an email 2 Μάι 2022 - 23:21Ενημερώθηκε: 2 Μάι 2022 - 23:24\nΤο Παλαιοχώρι Γορτυνίας βρίσκεται στο Δυτικό Μαίναλο και τις βορειοδυτικές πλαγιές της κορυφής Κλινίτσα σε υψόμετρο 740 μέτρα. Απέχει παράλια του Αργολικού κόλπου, σε απόσταση μόλις 3,5 χλμ. (οδηγικά) Νότια από τη Δημητσάνα και 50 χλμ. Βορειοδυτικά από την Τρίπολη. Δυτικά του χωριού περνάει ο Λούσιος ποταμός.\nΗ παλιά ονομασία του χωριού από την εποχή της τουρκοκρατίας είναι Παληοχώρι και συμμετείχε πάντα στους αγώνες εναντίον των Τούρκων. Οι ντόπιοι το αναφέρουν και “περιβόλι της Δημητσάνας”. Στη διάρκεια της άτυχης επαvάστασης τωv Ορλωφικά (1770) ξεσηκώθηκε και για αντίποινα μετά την αποτυχία της επανάστασης οι Τουρκαλβανοί το κατέστρεψαν oλoσχερώς.\nΩς οικισμός, με την ονομασία Παληοχώρι αναφέρεται επίσημα, μετά την απελευθέρωση, το 1835 στο ΦΕΚ 16Α – 24/05/1835 να προσαρτάται στον τότε δήμο Θεισόας. Σύμφωνα με το σχέδιο Καλλικράτης μαζί με τη Δημητσάνα, την Καρκαλού και τη Μονή Αιμυαλών ή Φιλοσόφου αποτελούν την τοπική κοινότητα Δημητσάνας που ανήκει στο Δήμο Γορτυνίας και σύμφωνα με την απογραφή του 2011 έχει πληθυσμό 22 κατοίκους.\nΟ πληθυσμός του Παλαιοχωρίου υπήρξε σταθερός την περίοδο 1879 – 1961 αλλά έκτοτε έχει μειωθεί σημαντικά.\nΔείτε στο παρακάτω βίντεο εικόνες από το μικρό, μακρόστενο χωριό της Γορτυνίας:\nΞηροκαρίταινα: Το χωριό που δεν πατήθηκε από Τούρκικο ποδάρι, φωλιασμένο στα βουνά της Αρκαδίας (Βίντεο)\n27 Φεβ 2022 - 19:50


Ο ΧΑΦΙΕΣ: Γιατί η Κυριακή του Θωμά λέγεται και Αντίπασχα;\nΗ Κυριακή του Θωμά ονομάζεται και Κυριακή του Αντίπασχα (Pascha clausum, στα λατινικά), επειδή είναι η εορτή της αποδόσεως της ημέρας του Πάσχα. «Απόδοσις» στην εκκλησιαστική γλώσσα σημαίνει την ολοκλήρωση μιας μεγάλης εορτής που ξεκίνησε πριν από οκτώ ημέρες. Είναι συνήθεια που παρέλαβαν οι Χριστιανοί από τους Ιουδαίους. Τα παλαιότερα χρόνια ονομαζόταν Κυριακή εν λευκοίς (Dominica in albis, στα λατινικά), επειδή οι νεοφώτιστοι έβγαζαν τα λευκά ενδύματα που\nφορούσαν το Μεγάλο Σάββατο και γίνονταν δεκτοί στο σώμα της Εκκλησίας.


1:32 μμ, Κυριακή 04 Δεκ 2016 1:32 μμ, Κυριακή 04 Δεκ 2016\nΚριτική στην κυβέρνηση άσκησε ο πρώην Πρωθυπουργός Αντώνης Σαμαράς καταλογίζοντας της ευθύνες για τις προκλητικές δηλώσεις του Τούρκου Προέδρου Ρετζέπ Ταγίπ Ερντογάν και του Πρωθυπουργού της Αλβανίας Έντι Ράμα.\n«Όντως, ο Ερντογάν απειλεί. Αλλά δεν με ανησυχούν τόσο οι απειλές του Ερντογάν, όσο ότι “βρίσκει και τα κάνει”. Δεν είναι μόνο ο Ερντογάν εξ άλλου. Και ο Ράμα, αρχίζει να προκαλεί από την πλευρά του. Με ανησυχεί δηλαδή - κυρίως και πρωτίστως - ότι η Ελλάδα αποδυναμώνεται. Αυτό είναι που αποθρασύνει την προκλητικότητα “ανήσυχων” γειτόνων» δήλωσε ο κ. Σαμαράς σε συνέντευξη που παραχώρησε στη Βραδυνή και πρόσθεσε:\n«Αυτά δεν θα υπήρχαν, αν η Ελλάδα ενίσχυε τη θέση της διεθνώς. Και δεν υπήρχαν όσο η Ελλάδα ενίσχυε τη θέση της διεθνώς.Τα προηγούμενα χρόνια, πριν το Γενάρη του 2015, τους ίδιους γείτονες είχαμε δίπλα μας. Τα ίδια προβλήματα παρέμεναν ανοικτά μεταξύ μας. Αλλά τέτοιες προκλήσεις δεν υπήρχαν εκ μέρους τους. Γιατί η Ελλάδα, παρά το γεγονός ότι και τότε δοκιμαζόταν από τα οικονομικά της προβλήματα, ήταν διεθνώς “προπύργιο σταθερότητας”. Ενώ τώρα έφτασαν να διακηρύσσουν ανοικτά πια, μόλις προχθές, ότι τα Ίμια είναι, λέει “τουρκικά”. Να σας δώσω ένα άλλο παράδειγμα: Εμείς ελέγχαμε τις “ροές” στα σύνορά μας. Δεν πέρναγαν όσοι ήθελαν από απέναντι. Κι αυτούς που έρχονταν προς το μέρος μας, τους στέλναμε πίσω στις πατρίδες τους, εφ’ όσον ήταν λαθρομετανάστες. Γιατί λαθρομετανάστες ήταν στην συντριπτική πλειονότητά τους, όχι πρόσφυγες! Τώρα το παραδέχθηκε και ο κ. Μουζάλας, ότι οι περισσότεροι είναι λαθρομετανάστες, όχι πρόσφυγες. Εμείς λοιπόν, ελέγχαμε τα σύνορά μας, κρατάγαμε απ’ έξω τους λαθρομετανάστες, κι όσους έρχονταν εδώ τους επαναπατρίζαμε. Κι έτσι δεν μπορούσε να μας απειλήσει κανείς τότε, ότι “θα στείλει εκατομμύρια ανθρώπους στην Ελλάδα”.Τώρα ο κ. Τσίπρας άνοιξε τα σύνορα της χώρας, κατέστησε την Ελλάδα ένα απέραντο hot spot, μας έκλεισαν τα δικά τους σύνορα οι εταίροι μας και σήμερα μας απειλεί ο κ. Ερντογάν κατά βούλησιν. Γι’ αυτό σας λέω, “βρίσκει και τα κάνει”. Αν εμείς κάναμε αυτό που έπρεπε, κανείς δεν θα μπορούσε στα σοβαρά να μας απειλήσει».\nΑναφερόμενος στο Κυπριακό ο κ. Σαμαράς σημείωση ότι «ασφαλώς και πρέπει να υπάρξει λύση στο Κυπριακό, που είναι – μη το ξεχνάμε – πρόβλημα εισβολής-κατοχής. Αλλά προσέξτε: αναζητούμε λύση. Όχι να δημιουργήσουμε, μόνοι μας, πρόβλημα χειρότερο απ’ αυτό που πάμε να λύσουμε. Όχι να νομιμοποιήσουμε μόνοι μας τα “τετελεσμένα” της κατοχής. Όχι να δεχθούμε επέκταση του ελέγχου της Τουρκίας και στην Ελεύθερη Κύπρο. Αυτά έχουν λυθεί οριστικά για τον Κυπριακό Ελληνισμό. Ήδη από το 2004, όταν απέρριψε το Σχέδιο Ανάν. Και πολύ καλά έκανε τότε».\n«Όπως λέγεται, αυτό που συζητούνταν τώρα, ήταν πολύ καλύτερο από το Σχέδιο Ανάν. Πράγμα που αποδεικνύει από μόνο του, πως ευτυχώς που απορρίφθηκε τότε το Σχέδιο Ανάν. Πάντως, όπως αποδείχθηκε, η Τουρκία δεν ήταν έτοιμη να κάνει τις παραχωρήσεις που επιβάλλει και το Διεθνές Δίκαιο και τα δίκαια της Κύπρου. Οπότε υπήρξε αδιέξοδο. Από την πλευρά της Τουρκίας και εξ αιτίας της μόνιμης αδιαλλαξίας της.»\n«Η λύση του Κυπριακού ασφαλώς είναι θέμα που αφορά πρωτίστως τους Κυπρίους. Αλλά η Ελλάδα έχει υποχρεώσεις στην Κύπρο. Πρώτον, γιατί ο Κυπριακός Ελληνισμός είναι αναπόσπαστο κομμάτι του Ελληνισμού. Και δεύτερον, γιατί έχει συμβατικές υποχρεώσεις ως “εγγυήτρια δύναμη”. Το θέμα δεν είναι αν πρέπει ή δεν πρέπει να… “ανακατευόμαστε”. Έχουμε υποχρεώσεις – ιστορικές και συμβατικές – και δεν πρόκειται να τις απεμπολήσουμε» σημείωσε ο κ. Σαμαράς.\nΕρωτηθείς για την κριτική που δέχτηκε ο υπουργός Εξωτερικών Νίκος Κοτζιάς ο πρώην Πρωθυπουργός απάντησε: «ο κ. Κοτζιάς είναι πολιτικός μου αντίπαλος, αλλά δεν μπορώ να ακούω τέτοια πράγματα. Στις συνομιλίες υπήρξε αδιέξοδο επειδή η Τουρκία έδειξε αδιάλλακτη στάση για άλλη μια φορά. Τελεία και παύλα. Όχι γιατί τους το “χάλασε” τάχα ο κ. Κοτζιάς. Άλλο οι διαφωνίες μας γενικά με την κυβέρνηση Τσίπρα, άλλο οι διαφωνίες μας με διάφορα πράγματα που έχει κάνει κι έχει πει κατά καιρούς ο κ. Κοτζιάς ως υπουργός των Εξωτερικών, κι εντελώς άλλο πράγμα οι συνομιλίες στο Κυπριακό. Εκεί υπεύθυνος για το αδιέξοδο είναι η Τουρκία και μόνο. Κανείς άλλος.»\nΣχετικά με την διαπραγμάτευση με τους εκπροσώπους των δανειστών και το κλείσιμο της αξιολόγησης ο κ. Σαμαράς ανέφερε μεταξύ άλλων ότι «Μπορεί να κλείσει, αλλά με τι τίμημα; Με τίμημα πολύ μεγαλύτερο απ’ όσο νόμιζε η κυβέρνηση, με τίμημα πολύ βαρύτερο απ’ όσο «παραμύθιαζε» τον κόσμο ο κ. Τσίπρας. Για να το πω απλά: Για να επιτύχει η Ελλάδα αυτά που είχαμε ήδη επιτύχει εμείς, στα τέλη του 2014, η κυβέρνηση Τσίπρα επιβάλλει πολύ μεγαλύτερη λιτότητα. Επιβάλλει πρόσθετη λιτότητα, για να αποκαταστήσει τη “βιωσιμότητα χρέους”, που εμείς την είχαμε ήδη επιτύχει, όπως αναγνώρισε εκ των υστέρων και το ΔΝΤ. Το οποίο λέει σήμερα ότι, ως τα τέλη του 2014 το χρέος μας ήταν βιώσιμο! Και λέει ακόμα, πως ήταν η πολιτική Τσίπρα-Βαρουφάκη που το κατέστησε μη βιώσιμο».\nΠαυλόπουλος: Δεν μπορούμε να μείνουμε απαθείς στις προκλήσεις του Ερντογάν - ΒΙΝΤΕΟ\nΛεβέντης: Θα έκοβα άλλα 200 ευρώ από τις συντάξεις για να εξοπλίσω τις Ένοπλες Δυνάμεις - ΒΙΝΤΕΟ\nΔέσμευση Κουρουμπλή για τους μαθητές που έχουν εγκλωβιστεί στην Κρήτη: Θα δοθεί λύση - ΒΙΝΤΕΟ


Χρυσοβελώνη: Αντίθετοι οι ΑΝΕΛ στο νομοσχέδιο για το σύμφωνο συμβίωσης - Now24.gr\n«Το νομοσχέδιο για το σύμφωνο συμβίωσης αποτελεί προπομπό και προθάλαμο για την υιοθεσία ανηλίκων από ομόφυλα ζευγάρια και σε αυτό οι ΑΝΕΛ είμαστε κάθετα αντίθετοι», είπε χαρακτηριστικά η Εκπρόσωπος του κόμματος, Μαρίνα Χρυσοβελώνη σε συνεντεύξεις που παραχώρησε σε τηλεοπτικούς σταθμούς.\n«Το θέμα της υιοθεσίας ανηλίκων από ομόφυλα ζευγάρια, αφενός προσκρούει στις διατάξεις της ευρωπαϊκής σύμβασης που ρυθμίζει τα ζητήματα σχετικά με την υιοθεσία ανηλίκων και αφετέρου προσκρούει στις θρησκευτικές και πατριωτικές πεποιθήσεις των Ελλήνων.\nΣτο θέμα αυτό συντασσόμαστε με την άποψη της Εκκλησίας», ανέφερε στην συνέχεια προσθέτοντας ότι «δεν υπάρχει καμία διαφοροποίηση στη θέση μας.\nΕίχαμε πει ότι ήμασταν κατ’ αρχήν θετικοί μόνο στην περίπτωση που το νομοσχέδιο θα ρύθμιζε αποκλειστικά ζητήματα κληρονομικής, φορολογικής και αστικής φύσεως. Όμως, το νομοσχέδιο αποτελεί προθάλαμο για την υιοθεσία ανηλίκων και φυσικά μας βρίσκει αντίθετους».\nΤαυτόχρονα επισήμανε ότι «ορισμένες ακραίες απόψεις, όπως του Μητροπολίτη κ. ‘Ανθιμου, προσωπικά δεν με εκφράζουν»\nΈλεγχοι του ΣΔΟΕ σε όσους φούλαραν δεξαμενές με πετρέλαιο θέρμανσης


Διακοπές 2021 σε Νέλσον Λαγκούν - Skyscanner\nΔιακοπές σε Νέλσον Λαγκούν\nΟνειρεύεστε να πάτε Ηνωμένες Πολιτείες; Ο(Η)(Το) Νέλσον Λαγκούν έχει ότι χρειάζεστε για τέλειες διακοπές. Ακόμα καλύτερα, δεν χρειάζεται να ξοδέψετε μια περιουσία για να επισκεφθείτε και να μείνετε Νέλσον Λαγκούν. Συγκρίνουμε εκατοντάδες επιλογές αεροπορικών εισιτηρίων και ξενοδοχείων για να βρίσκουμε για εσάς την καλύτερη διαθέσιμη προσφορά. Έτσι, θα μπορείτε να …\nΠτήσεις προς Νέλσον Λαγκούν\nΕνοικίαση αυτοκινήτου σε: Νέλσον Λαγκούν\nΞενοδοχεία σε Νέλσον Λαγκούν


ΘΑΝΟΣ ΕΥΗ koukfamily: Τι θα πει "σχολείο ανοιχτό στη ζωή";\nΞαναφωνάζει το μικρό: «Με βγάζουν από τη θάλασσα».\nΠάλι λέγει η μάνα: «Μην φοβάσαι παιδί μου.\nΚαι πάλι: «Με σγουρίζουνε (με τρίβουνε στα βράχια): Μη φοβάσαι παιδί μου». «Με μασάνε». «Μην φοβάσαι παιδί μου». «Πίνουνε κρασί, μάνα». «Άχ! σ ‘έχασα παιδί μου».\nΤο χταποδάκι, λέει ο Κόντογλου, συμβολίζει την Ελλάδα. «Παλαιόθεν και ως τώρα όλα τα θερία πολεμούν να την φάνε» τρώνε, αλλά μένει και μαγιά. Χταποδομάνα είναι η μοίρα της Ελλάδας. Το κρασί συμβολίζει τα φώτα του φράγκικου πολιτισμού, που μετακενώθηκαν στην καθ’ ημάς Ανατολή από τους ξιπασμένους νεόπλουτους της μάθησης. Με το κρασί ξεχνάς ποιος είσαι…\nΠαράδειγμα. Βιώνουμε στις μέρες μας κάποιες στρεβλώσεις και παρανοήσεις στην Παιδεία (ή μάλλον εκπαίδευση). Ο κοινός νους βεβαιώνει πως δεν λείπουν απλώς αίθουσες διδασκαλίας ή διδακτικό προσωπικό, εποπτικά μέσα και λοιπά, τα οποία θα λείπουν και θα συμπληρώνονται αενάως. Λείπει κάτι κρισιμότερο. Ο μαθητής δεν καταλαβαίνει για ποιο λόγο είναι μαθητής, ο δάσκαλος για ποιο λόγο είναι δάσκαλος, η πολιτεία τι θέλει από το σχολείο. Δεν πρόκειται για κάποια επιγενόμενη κρίση αξιών, πρόκειται περί κρίσεως νοήματος, όχι δηλαδή τι αξίζει και τι όχι, αλλά τι σημαίνει και που αποσκοπεί τούτο ή εκείνο.\nΣήμερα η ιδέα ότι το παιδί είναι το κέντρο του σχολείου, όποια και αν είναι η γενεαλογία της και όσοι κι αν είναι οι επιστημονικοί της καρποί, έχει αποβεί ένα ολέθριο ιδεολόγημα, καταστρεπτικό της ίδιας της υπόστασης του σχολείου. Ιδρυτική συνθήκη του σχολείου είναι ότι υπάρχει κάποιος που γνωρίζει (ο δάσκαλος) και κάποιος που δεν γνωρίζει (ο μαθητής) και ότι ο δεύτερος προσέρχεται στον πρώτο για να διδαχτεί και να μάθει. Ο μαθητής πηγαίνει σχολείο για να μάθει γράμματα, για να μάθει συγκεκριμένα περιεχόμενα και όχι «για να μαθαίνει πώς να μαθαίνει» όπως λέει ένα τρέχον ευφυολόγημα, το οποίο είναι μία πελώρια ανοητολογία- «κέλυφος έρημο εννοίας» κατά το Ροΐδη- για τον απλούστατο λόγο ότι μόνο μαθαίνοντας συγκεκριμένα πράγματα μαθαίνει κανείς τελικά να μαθαίνει.\nΣήμερα δυστυχώς καταστρέψανε το δάσκαλο, για να τον μεταβάλλουνε σε συνδικαλιστή και φροντιστή, σε μίζερο πενταροκυνηγό, που ξέρει μόνο να διεκδικεί και να κομματί(α)ζεται. Και βέβαια, όλα ακυρώνονται, αν ο δάσκαλος δεν διδάσκει με το παράδειγμά του. («Τούτο διδασκάλου αρίστου, το δι’ αυτού παιδεύειν ά λέγει». Διδάσκει ο άγ. Ιωάννης ο Χρυσόστομος. Όπως οι ουρανοί διηγούνται δόξαν Θεού χωρίς να έχουν στόμα, αλλά διά του κάλλους τους, έτσι και ο δάσκαλος, το ξαναγράφω, πρέπει να έχει ζωή φωτεινή, για να φωτίζει).


Argos Press: Το φεστιβάλ Ναυπλίου ξεκινά στο Φουγάρο\nΤο φεστιβάλ Ναυπλίου ξεκινά στο Φουγάρο\nΚαταιγισμός από εξελίξεις στην υπόθεση με την φερόμενη ως δωροδοκία διοικητικής υπαλλήλου στο Άργος. Νέα στοιχεία που έρχονται στο φως αρχ...\nΟ καλωδιωμένος, το διχίλιαρο και ο Τάσος Χειβιδόπουλος\nΤα έμμισθα όργανα και οι πολιτικοί θαυμαστές των πολιτικών του Κώστα Σημίτη, που κατάκλεψαν την Ελλάδα, έδειξαν αυτές τις μέρες το απεχθ...\nΜε μπράβους ο "καταγγέλων" στο δικαστήριο!!!\nΟ «καταγγέλλων» Κώστας Σταύρου εμφανίστηκε σήμερα 14/3/2019 στο Δικαστικό μέγαρο Ναυπλίου συνοδευόμενος από τρεις μπράβους. ΓΙΑΤΙ;...\nΑΝΟΙΞΑΝ ΤΑ ΣΤΟΜΑΤΑ ΣΤΟ ΑΡΓΟΣ!!!!\nΜετά τον σάλο που έχει ξεσπάσει στο Άργος πολλοί είναι εκείνοι που άρχισαν να μιλούν για το ποιος είναι ο καταγγέλλων!\nΤσίκνισε παραδοσιακά στο Κουτσοπόδι ο Δ. Καμπόσος με αερόστατα, χορό και γκόγκες\nΟ Πολιτιστικός Σύλλογος Κουτσοποδίου σε συνεργασία με την ΚΕΔΑΜ διοργάνωσε αποκριάτικο γλέντι το βράδυ της Τσικνοπέμπτης, στο παλιό Δ...\nΗ αγωνία του Τασσου να εμπλακεί ο Καμπόσος στην υπόθεση χρηματισμού!\nΤο συγκινητικό post του Καμπόσου για τον γιό του!\nΜπορεί να γνωρίζουμε περισσότερο την "σκληρή" πλευρά του Δημάρχου Άργους Μυκηνών αλλα όπως φαίνεται και απο το post του στο fac...


Ποιο είναι το κατάλληλο σαμπουάν για το σκυλάκι μας | Pasmina.gr\nΠοιο είναι το κατάλληλο σαμπουάν για το σκυλάκι μας\nΗ επιλογή σαμπουάν για το αγαπημένο μας κατοικίδιο και δη για το σκύλο μας, είναι πιο δύσκολη και από την επιλογή της τροφής του.\nΜε το κατάλληλο σαμπουάν όχι μόνο θα αποτρέψουμε την εμφάνιση ασθενειών αλλά μπορούμε να διορθώσουμε και μια κατάσταση χωρίς να επισκεφτούμε τον κτηνίατρο.\nΓια να να επιλέξετε το καλύτερο σαμπουάν για το σκύλο σας, θα πρέπει να λάβετε υπόψη σας τους ακόλουθους παράγοντες:\nΕάν το σκυλί σας έχει ξηρό, με φαγούρα δέρμα, ένα σαμπουάν ενυδάτωσης είναι η καλύτερη επιλογή. Αποφύγετε τα σαμπουάν με άρωμα, τα οποία συχνά περιέχουν χημικές ουσίες που μπορούν να ερεθίσουν περισσότερο το δέρμα και επιλέξτε σαμπουάν με φυσικά συστατικά.\nΨύλλοι και κρότωνες\nΥπάρχει μια ποικιλία προϊόντων σχεδιασμένα να απομακρύνουν ή και να σκοτώνουν ψύλλους, τσιμπούρια και άλλα παράσιτα. Το σαμπουάν μπορεί να προσφέρει μόνο βραχυπρόθεσμη προστασία, γι ‘αυτό είναι σημαντικό να το χρησιμοποιείτε σε συνδυασμό με άλλα μέτρα πρόληψης παρασίτων.\nΑν έχετε κουτάβι, θα πρέπει να αναζητήσετε ένα σαμπουάν που είναι ειδικά σχεδιασμένο για νεαρά σκυλιά. Τα σαμπουάν για κουτάβια έχουν πιο ήπια σύνθεση και δεν ερεθίζουν τα μάτια του.\nΠαράγοντες όπως η κακή διατροφή ή η έλλειψη υγείας μπορεί να κάνει τη γούνα του σκύλου σας θαμπή. Μπορείτε να αποκαταστήσετε την λάμψη με ένα θρεπτικό σαμπουάν γεμάτο με μέταλλα, βιταμίνες και πρωτεΐνες.\nΓια σκύλους με λευκή ή ανοιχτόχρωμη γούνα, υπάρχουν πολλά ειδικά σαμπουάν με λευκαντικά και συστατικά που έχουν σχεδιαστεί για να αποτρέπουν το κιτρίνισμα ενώ ενισχύουν την λάμψη.\nΑν η γούνα του σκύλου σας είναι ξηρή ή μπερδεύεται εύκολα, ίσως θελήσετε να επιλέξετε ένα μαλακτικό σαμπουάν για να αποκαταστήσετε την υγρασία.\nΤα ξηρά σαμπουάν και τα μαντηλάκια καθαρισμού είναι ιδανικά για όταν εσείς και ο σκύλος σας είστε εν κινήσει ή αν έχετε ένα σκυλί που δεν συμπαθεί το νερό.\nΚλιματισμός, πισίνα, θερμαινόμενα πατώματα, αυτόματος φωτισμός σε κάθε χώρο και άπλα για ξάπλα! Τα σκυλόσπιτα αυτά όχι μόνο δεν έχουν\nΑυτό το χελωνάκι αλμπίνο γεννήθηκε με την καρδιά έξω από το σώμα του! (photos+video)\nΈνα χελωνάκι αλμπίνο που γεννήθηκε με την καρδιά του έξω από το σώμα του, αψήφησε όλες τις πιθανότητες που το\nΘα το λατρέψετε! Οι διάσημες γάτες του Διαδικτύου πρωταγωνίστριες σε διαφήμιση (ΒΙΝΤΕΟ)\nΕίναι το απόλυτο viral που πρέπει να δεις οπωσδήποτε για να ξεκινήσει με κέφι η μέρα. 60 SHARES Share on


Νο 3 από 125 δραστηριότητες - Γκιφού\n8 Daibutsucho, Γκιφού 500-8018 Gifu Prefecture\nΟ/Η VickyYL έγραψε μια κριτική Ιούν 2017\nΣιγκαπούρη, Σιγκαπούρη65 συνεισφορές24 χρήσιμες ψήφοι\nΑποφασίσαμε να επισκεφθούμε Kinpozan Shohoji Temple για να δείτε τη μεγάλη Gifu Βούδα, δεδομένου ότι είναι καθ' οδόν για να αναρτήσετε Kinka. Ήμασταν πολύ απογοητευμένοι. Ο ναός ήταν τόσο διαφορετικές από τις εικόνες στο διαδίκτυο και χρειάζονται επειγόντως μια νέα στρώση βαφής. Πληρώσαμε χρέωση εισόδου 200 γιεν μόλις στο βήμα για να δείτε το Buddha για 5 λεπτά. Ήμασταν οι μόνοι επισκέπτες εκεί. Εάν είχαμε γνωστό, εμείς θα έχουμε παράλειψη.…\nΟ/Η OSF35 έγραψε μια κριτική Φεβ 2017\nProsser, Ουάσιγκτον116 συνεισφορές38 χρήσιμες ψήφοι\nΑυτό είναι ένα πραγματικά μαγικά εμπειρία. Εάν βρεθείτε στο Gifu, παρακαλείστε να το δρόμο σας εδώ. Πρόκειται για ένα βιβλίο - mache βούδα! Είναι όμορφο και είναι ενδιαφέρον να δούμε την ολόκληρη τη συλλογή clay μοναχούς που με βοήθησαν με αυτό το σχέδιο. Κάθε ένα με εκπλήττουν τους προσωπικότητα. Μια μεγάλη, υπέροχη εμπειρία.…\nΟ/Η Mingh H έγραψε μια κριτική Ιαν 2017\nMalden, Μασαχουσέτη21 συνεισφορές8 χρήσιμες ψήφοι\nΠτώση για μια επίσκεψη. Το κόστος είναι 200 γιεν (περίπου 2 δολάρια Ηνωμένων Πολιτειών ) για να ανοίξει. Το Big Buddha είναι πραγματικά ένα αξιοθέατο. Καθίστε και απολαύστε τα πάντα. Το προσωπικό μπορεί επίσης να σας παράσχει μια αγγλική δελτίο πληροφοριών σχετικά με την ιστορία του.…\nΟ/Η Honestfoodiereview έγραψε μια κριτική Σεπ 2016\nΑκόμη και μη βουδιστές θα μπορείτε να θαυμάσετε το έργο που έχει επιτελέσει για να κάνουν αυτό το γιγάντιο άγαλμα του Βούδα. Δεν επιτρέπεται να χρησιμοποιήσετε φλας φωτογραφίας ήταν οκ, εξαιτίας της Sun που προέρχεται από τα παράθυρα, οι εικόνες ακόμα αποδείχθηκε εξαιρετικό. Εάν κατευθύνεστε προς Gifu mountain φροντίστε να σταματήσετε και να δείτε το γιγάντιο άγαλμα του Βούδα.…\nΟ/Η Jane G έγραψε μια κριτική Ιούλ 2016\nΓουάτφορντ, Ηνωμένο Βασίλειο52 συνεισφορές16 χρήσιμες ψήφοι\nΑυτό είναι εκπληκτικά άσχημα sign-δημοσιεύτηκε αλλά αξίζει τον κόπο. Είναι μια από τις τρεις μεγάλες αγάλματα του Βούδα στην Ιαπωνία, αλλά, σε αντίθεση με τις άλλες δύο, είναι κατασκευασμένο από papier mache και έλαβε 38 ετών. Βρίσκεται σε μια πολύ μέτρια όψη temple - από το εξωτερικό, δεν θα ξέρουμε ότι κάτι τόσο όμορφο έγινε στο εσωτερικό. Αλλά όταν φτάσετε σε, και δείτε το γιγάντιο άγαλμα του Βούδα, είναι αρκετά εντυπωσιακό.…\nΣυχνές ερωτήσεις για: Gifu Shoho-ji Temple Daibutsu (Great Buddha)\nGifu Shoho-ji Temple Daibutsu (Great Buddha): Ποια ξενοδοχεία βρίσκονται εκεί κοντά;\nΞενοδοχεία σε κοντινή απόσταση (Gifu Shoho-ji Temple Daibutsu (Great Buddha)):\n(0.62 χλμ) Juhachiro\n(0.30 χλμ) Kinka\n(0.97 χλμ) Miyako Hotel Gifu Nagaragawa\n(0.72 χλμ) Hotel Park\n(0.12 χλμ) Meisanso Ryokan\nΔείτε όλα τα ξενοδοχεία σε κοντινή απόσταση (Gifu Shoho-ji Temple Daibutsu (Great Buddha)) στο Tripadvisor\nΠοια εστιατόρια βρίσκονται εκεί κοντά (Gifu Shoho-ji Temple Daibutsu (Great Buddha));\nΕστιατόρια εκεί κοντά (Gifu Shoho-ji Temple Daibutsu (Great Buddha)):\n(0.09 χλμ) Komeda Coffee, Gifu Park Branch\n(0.08 χλμ) Creative Japanese cuisine Motsunabe Nobunaga Main branch\n(0.21 χλμ) Kawaraya\n(0.21 χλμ) Kashoken\n(0.21 χλμ) Azumatei\nΔείτε όλα τα εστιατόρια σε κοντινή απόσταση (Gifu Shoho-ji Temple Daibutsu (Great Buddha)) στο Tripadvisor


Στα φόρτε τους τα πασχαλινά παζάρια\nΜπήκε η Μεγάλη Εβδομάδα και τα πασχαλινά παζάρια ή bazzar είναι στα φόρτε τους. Πλατείες και πεζόδρομοι του Ηρακλείου παίρνουν ένα διαφορετικό χρώμα με πάγκους και τραπεζάκια να φιλοξενούν χειροποίητα είδη, που έχουν έμμεση ή άμεση σχέση με τη μεγάλη γιορτή. Και δεν είναι μόνο οι ιδιώτες που εκθέτουν την πραμάτεια τους για ένα μεροκάματο, είναι οι φορείς και οι σύλλογοι που στοχεύουν στη συγκέντρωση κάποιου ποσού για την ενίσχυση μιας προσπάθειας κοινωνικού χαρακτήρα. Σε κάθε περίπτωση, η πελατεία είναι ευπρόσδεκτη και όλοι προσδοκούν στον οβολό όλων, ακόμα και σε αυτούς τους δύσκολους καιρούς που δοκιμάζονται οι πάντες.\nΣυμφωνία και απογοήτευση\nΜπορεί η κυβέρνηση να υποδέχτηκε την (καταρχήν) συμφωνία της Μάλτας, μετά βαΐων και κλάδων, αλλά τα πράγματα δεν είναι ρόδινα. Τα βεβιασμένα συμπεράσματα για άμεση επιστροφή των τεχνικών κλιμακίων στην Αθήνα δεν επαληθεύτηκαν. Η επιστροφή τους μετατέθηκε ήδη για μετά τις 21 Απριλίου, που είναι προγραμματισμένη η σύνοδος του ΔΝΤ στην Ουάσιγκτον, οπότε στον ήδη χαμένο χρόνο της διαπραγμάτευσης και κατ’ επέκταση της ελληνικής οικονομίας προστίθεται κι άλλος. Στην Κεντρική Επιτροπή του ΣΥΡΙΖΑ διατυπώθηκαν ενστάσεις και τα περί μη επιβαρυντικής συμφωνίας κάποιοι τα λένε στον… Κλήδωνα. Το Μαξίμου υποστηρίζει ότι η αποδοχή της συμφωνίας προϋποθέτει τη λήψη βραχυπρόθεσμων μέτρων για την ελάφρυνση του χρέους, που ωστόσο δεν διαφαίνονται για τους γνωστούς λόγους πριν τις γερμανικές εκλογές. Ήδη ο Σόιμπλε το ξεκαθάρισε χθες: πρώτα η εφαρμογή των μέτρων και μετά το χρέος. Όσο για τα αντίμετρα που επικαλείται η κυβέρνηση, οι δανειστές θέτουν ως προϋπόθεση την επίτευξη πρωτογενούς πλεονάσματος 3,5%, που για την ώρα δεν προκύπτει από καμία εξίσωση.\nΚαμιά φορά εμείς οι άνθρωποι είμαστε ανάποδοι. Κάποιοι ξεκίνησαν τη Μεγάλη Εβδομάδα από το Πάσχα! Αντί να βιώσουν μέρα τη μέρα το θείο δράμα και να φτάσουν στην κορύφωσή του, ασχολούνται με σούβλες και ψησταριές, οβελίες, κοντοσούβλια και κοκορέτσια. Στο πρόγραμμα και αυτά αλλά στην ώρα τους και όχι πριν ξημερώσει ακόμα η Μεγάλη Δευτέρα. Διότι Μεγάλη Δευτέρα, μεγάλη μαχαίρα, αλλά όχι στα σφάγια.\nΚυκλοφορεί εντόνως στα πολιτικά γραφεία ότι μια σχέση χρόνων και… κολλητών έχει διαταραχθεί το τελευταίο διάστημα. Θα μου πείτε… ΠΑΣΟΚ είναι αυτό, πολλά ακούγονται, και πρέπει να δούμε εάν είναι απολύτως αληθές, αλλά πώς το λένε… ψέμα ακούς ολόψεμα δεν είναι!\nΔεν θέλει και πολύ να εξαπλωθεί μια φήμη. Αυτή τη φορά κυκλοφόρησε ότι στα νοσοκομεία του Ηρακλείου έχουμε περιστατικά ασθενών με λεϊσμανίαση. Πώς προέκυψε; Από την έρευνα που κάνει ένας ειδικευόμενος γιατρός στο ΠΑΓΝΗ, ο οποίος αναζητά στοιχεία για τα κρούσματα της νόσου τα τελευταία χρόνια. “Μην ανησυχείτε, δεν έχουμε περισσότερα από 10 περιστατικά τον χρόνο στην Κρήτη» είπε στην «Π» ο καθηγητής Παθολογίας Αχιλλέας Γκίκας.\nΧαμένα κονδύλια για κτηνοτρόφους\nΟύτε ένα ευρώ από τα 150 εκατομμύρια που διαθέτει ο ευρωπαϊκός μηχανισμός στήριξης του γαλακτοκομικού τομέα δεν πρόκειται να έλθει στην Ελλάδα, σύμφωνα με τα στοιχεία που επικαλείται ο ευρωβουλευτής Μανόλης Κεφαλογιάννης. Ο ίδιος κάνει λόγο για απώλεια πόρων της ελληνικής κτηνοτροφίας, λόγω της αδιαφορίας του Υπουργείου Αγροτικής Ανάπτυξης σε εγκεκριμένα κοινοτικά προγράμματα. Στους πίνακες που δημοσιεύτηκαν την προηγούμενη εβδομάδα κανείς Έλληνας δεν φαίνεται να επωφελείται από την ενίσχυση των 14 λεπτών ανά κιλό που λαμβάνουν συνάδελφοί τους από τα 27 κράτη- μέλη. Μάλιστα ο Μανόλης Κεφαλογιάννης απευθυνόμενος στην Ευρωπαϊκή Επιτροπή ρωτά αν υπάρχει συγκεκριμένος λόγος για τη μηδενική ως σήμερα απορρόφηση της ελληνικής κυβέρνησης.\nΗ "Γαλάζια Ανάπτυξη (δηλαδή η ανάπτυξη που προέρχεται από τη θάλασσα και όχι από τη ΝΔ) ως Μοχλός Οικονομίας στη Μεσόγειο" αποτέλεσε το θέμα της ομιλίας σε Συνέδριο που πραγματοποιήθηκε στη Ρώμη, από τον Γιώργο Αλεξάκη, νέο αντιπεριφερειάρχη Κρήτης, αρμόδιο για τα Ευρωπαϊκά και Διεθνή Θέματα και αντιπρόεδρο της CRPM (του δραστήριου Οργανισμού των ευρωπαϊκών Παραθαλάσσιων και Νησιωτικών Περιφερειών της Ευρώπης). Στην πρώτη δημόσια – ευρωπαϊκή παρουσίαση του με τη νέα ιδιότητα του αντιπεριφερειάρχη Ευρωπαϊκών και Διεθνών Θεμάτων, ο Γιώργος Αλεξάκης έδωσε και συνέντευξη σε ιταλικά ΜΜΕ για τις ανάγκες και τις περιβαλλοντικές προκλήσεις στην Κρήτη, τη διεύρυνση της συνεργασίας με άλλες μεσογειακές περιφέρειες, την εξειδίκευση για την ανακάλυψη της επιχειρηματικής δυνατότητας σε συναφείς κλάδους μέσω της έρευνας και της καινοτομίας στη θάλασσα σε συνεργασία με τα ερευνητικά κέντρα.\nΓια τα ατυχήματα\nΕδώ και καιρό βλέπουμε τη ΝΔ να ασχολείται με το θέμα της οδικής ασφάλειας – έχει παίξει ψηλά και από τον γραμματέα του κόμματος Λευτέρη Αυγενάκη με σειρά δράσεων και πρωτοβουλιών- και τη δημιουργία με αρκετούς φορείς του νομού και της Κρήτης του forum “Οδηγούμε με Ασφάλεια”.\nΤώρα ο πρόεδρος της ΝΔ, Κυριάκος Μητσοτάκης, το παίρνει "πάνω του" και, όπως μαθαίνω, το απόγευμα της Μ. Τετάρτης στο Ελληνικό Μουσείο Αυτοκινήτου στην Αθήνα έχει προγραμματιστεί η παρουσίαση του προγράμματος που θα αναπτύξει η ΝΔ όταν γίνει κυβέρνηση για την αντιμετώπιση αυτής της κοινωνικής μάστιγας.\nΗ παρουσίαση θα περιλαμβάνει δράσεις και για τα 5 συναρμόδια Υπουργεία (Δημόσιας Τάξης, Παιδείας, Μεταφορών, Δικαιοσύνης και Υγείας) και θα γίνει από δύο εξαιρετικούς δημοσιογράφους του χώρου του αυτοκινήτου, τον Τάκη Πουρναράκη και τη Χριστίνα Σταθάκη.\nΔιαβάσατε ότι σήμερα θα γίνουν τα εγκαίνια της νέας κινητής μονάδας μαστογραφίας της Περιφέρειας Κρήτης. Τον αγιασμό των εγκαινίων θα τελέσει ο Αρχιεπίσκοπος Κρήτης κ. Ειρηναίος παρουσία του περιφερειάρχη, θεσμικών εκπροσώπων, γυναικείων σωματείων, συλλόγων, οργανώσεων και εθελοντών, αλλά, δεν έμαθα, από τη… ΔΥΠΕ θα πάει κανένας; Θα μιλήσουν για το έργο που έχει γίνει;\nΑρχές του φθινοπώρου θα προκηρυχθούν τα επιμέρους έργα κατασκευής της μικρής ηλεκτρικής διασύνδεσης της Κρήτης με την Πελοπόννησο -θα προηγηθεί της μεγάλης, που θα χρειαστεί κι αυτή.\nΕιδικότερα, και σε ό,τι αφορά την Κρήτη, οι εκτιμήσεις της διοίκησης του διαχειριστή για τη μικρή διασύνδεση (2 Χ 200 MVA), που θα ξεκινά από Μεγαλόπολη - Σπάρτη - Μολάους και θα καταλήγει υποθαλάσσια δυτικά στον υποσταθμό των Χανίων, είναι ότι θα έχει τελειώσει νωρίς το 2020. Το κόστος του έργου έχει προϋπολογιστεί στα 327,9 εκατ. ευρώ.


MovieFest - γιατί οι star wars πρέπει να κάνουν μια ταινία darth vader - cinemablend\nΓιατί το Star Wars πρέπει να κάνει μια ταινία Darth Vader\nΟπως και Πόλεμος των άστρωνσχεδιάζει τις επόμενες κινήσεις του και συνεχίζει να αναπτύσσεται η Υψηλή Δημοκρατία, θα χρειαστεί τρόπους για να επιστρέψει στο παρελθόν και να υπενθυμίσει στους θαυμαστές νέους και ηλικιωμένους γιατί αγαπούν αυτό το franchise. Δυστυχώς, υπάρχουν τόσοι πολλοί τρόποι που μπορούν να γίνουν λαμβάνοντας υπόψη ότι το πρωτότυπο της τριλογίας είναι γρήγορα γήρανση και αναδιατύπωση αυτών των χαρακτήρων συναντήθηκε με μικτά αποτελέσματα. Δεν θα ήταν τέλειο αν υπήρχε ένας χαρακτήρας που έμοιαζε αιώνιος, ανεξάρτητα από το πόσο καιρό έχει περάσει;\nΤυχερός για εμάς, ένας από τους Πόλεμος των άστρων'Οι περισσότεροι εμβληματικοί χαρακτήρες φορούν ένα σύστημα υποστήριξης ζωής σε ολόκληρο το σώμα του, το οποίο κάνει εξαιρετική δουλειά για να κρύψει την ηλικία του. Ποτέ δεν θα υπάρξει μια εποχή όπου μια ταινία Darth Vader είναι μια κακή ιδέα, αν και πιστεύω ότι η αναμονή δεν θα ήταν η καλύτερη απόφαση και η Disney θα έπρεπε να δουλέψει σε αυτό το συντομότερο δυνατό. Για να φτάσω στο σπίτι μου, εδώ είναι έξι λόγοι για τους οποίους το franchise πρέπει να αρχίσει να αναπτύσσει ένα χαρακτηριστικό βάσει του χαρακτήρα τώρα:\nΧρειαζόμαστε περισσότερες μετα-εκδίκηση των ιστοριών του Sith Vader\nΟ Darth Vader είναι κακός. Star Wars: Εκδίκηση του Σιθτο έδειξε αρκετά καλά, αλλά είναι πραγματικά αυτό που ακολούθησε τα χρόνια μετά από την πορεία Star Wars: Μια νέα ελπίδαπου έκανε τον Darth Vader ένα από τα πιο φοβισμένα ονόματα στον γαλαξία. Υπάρχουν τόσα πολλά που δεν έχουμε δει για το χρόνο μεταξύ του μετασχηματισμού του Vader στην οθόνη (συμπεριλαμβανομένου υλικού που έχει καλυφθεί στο υλικό του Expanded Universe).\nΚαθώς οι λαοί μπορεί να γνωρίζουν ή να μην γνωρίζουν, η Marvel έχει ένα κόμικ Darth Vader που χρονολογεί ακριβώς αυτό. Υπήρξαν αρκετά ωραία πράγματα σε αυτό το τρέξιμο, συμπεριλαμβανομένου του γεγονότος ότι ο Vader δεν σταμάτησε ποτέ να ψάχνει για τον Padme. Είναι το είδος των πραγμάτων που θα θέλατε να βλέπετε να παίζετε στην οθόνη, ειδικά όταν βλέπετε τη Natalie Portman να κάνει έργα Θορ: Αγάπη και βροντή. Είναι πιθανό να υπάρχει η πιθανότητα να είναι πρόθυμος να κάνει ένα μικρό κομμάτι Πόλεμος των άστρωνξανά μετά από αυτό - ή ίσως είμαι απλώς αισιόδοξος.\nΧρειαζόμαστε περισσότερα παραδείγματα εσωτερικής σύγκρουσης στο Darth Vader\nΠόλεμος των άστρωνΤου αρέσει να δημιουργεί μια αφήγηση ότι ενώ ο Darth Vader ήταν ένα από τα πιο φοβισμένα άτομα στον γαλαξία, κάποια εμφάνιση του ποιος ήταν ως Anakin Skywalker παραμένει μέσα σε όλο το μαύρο χρώμα του υλικού. Δυστυχώς δεν είναι κάτι που είναι πάντα εύκολο να το δούμε στις ταινίες, που το κάνει εξαργύρωση του Vader σε Επιστροφή του Jedi κάπως περίεργο .\nΑκόμη και οι σύγχρονες ταινίες έχουν απομακρυνθεί από το να κάνουν τον Darth Vader ακόμη και έναν γκρίζο χαρακτήρα - απλά κοιτάξτε Rogue One: A Star Wars Storyκαι η τρομακτική οργή του στα τελευταία λεπτά της ταινίας. Ενώ είναι αλήθεια για τη στάση που έχει Star Wars: Μια νέα ελπίδα, Δεν μπορώ παρά να σκεφτώ ότι μια σκηνή που δείχνει την περιφρόνηση του Vader για την Palpatine, ή το αίσθημα της απώλειας για τη σύζυγό του θα είχε έχει προχωρήσει πολύ για να δείξει περαιτέρω ότι υπήρχε κάποιος που θα μπορούσε να σωθεί σε αυτό το κοστούμι. Μπορείτε να αλλάξετε αυτήν την εικόνα και να προσθέσετε στη μεγαλύτερη αντίληψή μας για τον Vader ως χαρακτήρα, τοποθετώντας τον στο επίκεντρο της δικής του δυνατότητας.\nΔεν έχουμε αρκετές ιστορίες από μια σκοτεινή πλευρά\nΠόλεμος των άστρωνδεν λέει ιστορίες από την σκοτεινή πλευρά, τόσο συχνά, και σίγουρα όχι στις ταινίες της. Σίγουρα, υπάρχουν σύντομες σκηνές, αλλά πότε πρόκειται τελικά να πάρουμε μια ταινία που, αρχίζει να τελειώνει, είναι μια ταινία Dark Side; Κάποιοι μπορεί να πουν ότι είναι αδύνατο στον κόσμο της Disney, αλλά νομίζω ότι υπάρχει ήδη ένας τρόπος για να συμβεί στην παράδοση.\nΜε τόσες πολλές μάχες και χτυπήματα στο σκοτάδι, δεν νομίζω ότι είναι τρελό να προτείνεις να φτιάξεις μια ταινία Darth Vader, όπου θα βρισκόταν αντιμέτωπος με μια αδίστακτη φατρία της Αυτοκρατορίας, ή θα είχε την ευθύνη να πολεμήσει το δρόμο της εχθρική επικράτεια. Μπορώ να δω το πρόβλημα με τη δημιουργία μιας ταινίας όπου ο Vader κόβει τους εχθρούς της αυτοκρατορίας ολόκληρη την ταινία, αλλά νομίζω ότι υπάρχουν πολλοί κακοί μέσα στις τάξεις της αυτοκρατορίας που θα μπορούσατε να δείξετε στον Vader να πολεμήσει και να δημιουργήσει μια ενδιαφέρουσα ταινία.\nΕίναι ακόμα ο καλύτερος κακοποιός Star Wars που μας έχει δώσει ποτέ\nΔεν με νοιάζει τι έχει να πει κανείς για τον Sheev Palpatine: Ο Darth Vader είναι ο καλύτερος κακός Πόλεμος των άστρων. Το βλέμμα του είναι εμβληματικό, είναι πολύ ισχυρός εχθρός και είχε σχετικούς δεσμούς με τον ήρωα της ιστορίας. Είναι κρίμα που σκοτώθηκε Star Wars: Επιστροφή του Jedi, αν και υποθέτω ότι πρέπει να είμαι ευγνώμων δεν ήταν ξαναζωντανεψω σε Star Wars: Η άνοδος του Skywalkerεπισης.\nΗ δημοτικότητα ορισμένων χαρακτήρων στο Πόλεμος των άστρωνέρχεται και πάει, αλλά δεν νομίζω ότι κανένας δεν θα ενδιαφερθεί ποτέ για τον Darth Vader. Έχει τη διαρκή δύναμη που μπορεί να τραβήξει τους ανθρώπους πίσω στην εποχή του όποτε είναι απαραίτητο, υπό την προϋπόθεση ότι είναι μια διαδρομή που η Disney θα ήθελε να ακολουθήσει στο μέλλον και δεν υπάρχει αμφιβολία ότι θα ήταν ισοπαλία στο επίκεντρο της δικής του ιστορίας.\nΑποδείξτε τη θεωρία «Λιγότερο είναι περισσότερο» Λάθος\nΥπάρχει μια σχολή σκέψης μέσα στο Πόλεμος των άστρωνfandom ότι ο λόγος που οι άνθρωποι αγαπούν και θέλουν περισσότερο Darth Vader είναι ότι είναι ένας χαρακτήρας που δεν έχει χρησιμοποιηθεί υπερβολικά στις ταινίες, αφήνοντας πάντα το κοινό πεινασμένο για περισσότερα. Είμαι βέβαιος ότι αυτό μπορεί να ισχύει στην αρχή, αλλά κοιτάξτε πόσο συχνά εμφανίστηκε ο Darth Vader σε άλλο Πόλεμος των άστρωνλειτουργεί από τότε, και ήταν ακόμη και ένας χαρακτήρας Ψυχή Caliber IVτο 2008.\nΞέρω ότι έχει πάει σε πολλά άλλα πράγματα που σχετίζονται και δεν σχετίζονται Πόλεμος των άστρωναπό τότε, αλλά είναι ο τρόπος μου να πω ότι αυτό το franchise δεν κάνει πραγματικά έναν τόνο για να περιορίσει την έκθεση του Vader στους θαυμαστές και, επομένως, η τοποθέτησή του ως αστέρι της δικής του ταινίας δεν θα ήταν υπερβολική. Δεν υπάρχει ανάγκη για μια τριλογία πλήρους κλίμακας ή ακόμα και μια συνέχεια που να πειράζει περισσότερο - απλώς κάντε μια αυτόνομη ταινία με μία περιπέτεια Vader. Εάν οι άνθρωποι θέλουν περισσότερα, δεν θα χρειαστεί πολύς χρόνος για να βρούμε μια δικαιολογία για μια άλλη ταινία.\nΔεν χρειάζεται καν μια βαθμολογία «R»\nΛίγοι κακοποιοί μπορούν να ξεφύγουν με την εμφάνιση σκοτεινών και απειλητικών χωρίς τη χρήση της βαθμολογίας «R». Ο Darth Vader είναι ένας από αυτούς τους χαρακτήρες, κυρίως επειδή το franchise του Star Wars έχει βρει εφευρετικούς τρόπους απεικόνισης πολλής βίας με έναν μάλλον καθαρό τρόπο. Δεν είναι τόσο τρομακτικό να τον βλέπεις να κόβει ανθρώπους όταν οι λάμπες φωτίζουν αμέσως τις πληγές και η καταστροφή ενός πλανήτη φαίνεται μάλλον ήπια όταν τα σώματα που μετατρέπονται σε στάχτη φαίνονται απλώς από απόσταση.\nΣε μια εποχή που η Disney προσπαθεί να βρει αυτή τη λεπτή γραμμή για να εξυπηρετήσει ένα πλήθος ακροατηρίων, μια ταινία Darth Vader θα ξύσει τον κνησμό των παλαιότερων οπαδών, δίνοντάς τους κάτι που δεν αισθάνεται προσανατολισμένο στα παιδιά. Εν τω μεταξύ, μπορεί ακόμα να είναι αρκετά ήσυχο ώστε τα μεγαλύτερα παιδιά και οι νέοι έφηβοι να μην κλείσουν από τη δράση. Υπάρχουν χρήματα σε αυτό το έργο αν ο Lucasfilm το ανέπτυξε μόνο!\nΘα θέλατε να δείτε ένα Πόλεμος των άστρων ταινία που πρωταγωνιστεί ο Darth Vader; Ενημερώστε μας στα σχόλια και, όπως πάντα, συνεχίστε να διατηρείτε το CinemaBlend για όλες τις τελευταίες ειδήσεις που συμβαίνουν σε ταινίες και τηλεόραση.\nThe Empire Strikes Back: Τι γίνεται αν ο Luke Skywalker έγινε μέλος του Darth Vader;\nA Quiet Place Μέρος II: Τι λένε οι θαυμαστές για τη συνέχεια του τρόμου του John Krasinski\nΠώς η διαφήμιση Rocket Mortgage Super Bowl έκανε τον Jason Momoa τόσο ατυχές\nΓυμνός άντρας Πραγματικά, ήθελε πραγματικά να κολυμπήσει στην πισίνα της Κένταλ Τζένερ\nφανταστικά θηρία 2 έγκαιρη προβολή\nΤο Kingdom Hearts 3 προπαραγγελίες στο GameStop θα πάρει μια φοβερή αφίσα της Disney\nSauron Δεν είναι έτσι! Η σειρά Lord Of The Rings της Amazon απλώς έχασε ένα από τα αστέρια της\nΤι λέει το The Falcon And Winter Soldier Star για εκείνες τις θεωρίες της Sharon Carter και Power Broker


personalised – ☆ marinamartidou.com\nApril 14, 2016 February 17, 2022 by marinamartidou1 Comment on Tips για ΕΝΑΝ ΑΞΕΧΑΣΤΟ ΓΑΜΟ ♥ ❤ ❥\n📸 http://www.dimitrisandritsos.com Και αποφάσισες να παντρευτείς 👰🏼❤🤵🏻♂ Και εγώ θα σου πω πως πολύ καλά κάνεις αφού βρήκες τον άνθρωπό της ζωής σου και θέλετε να ανοίξετε μαζί αυτό το νέο κεφάλαιο στη ζωή σας! Έτσι λοιπόν έχουμε να οργανώσουμε το πιο μεγάλο πάρτι, τον γάμο ΣΑΣ που φαντάζομαι ότι θες να είναι ξεχωριστος και [...]\nSeptember 7, 2015 July 12, 2017 by marinamartidouLeave a Comment on Διαγωνισμός #11: & the lucky winner is…\nΑγαπημένοι μου, τι κάνετε?? Η αντίστροφη μέτρηση για ν' ανοίξουν φέτος τα σχολεία έχει ήδη αρχίσει & ο "σχολικός" διαγωνισμός του Me, Myself & You ολοκληρώθηκε με πραγματικά εντυπωσιακή συμμετοχή!!! Σας ευχαριστώ πολύ, η αλήθεια φυσικά είναι πως το δώρο μας για ένα σετ σχολικής σάκας & κασετίνα του δημιουργούμε μαζί είναι τέλειο!!! Έπειτα λοιπόν από κλήρωση που έγινε [...]\nSeptember 1, 2015 July 12, 2017 by marinamartidou88 Comments on Διαγωνισμός #11: Kέρδισε μια φανταστική σχολική σάκα & κασετίνα από το ‘δημιουργούμε μαζί’\nΚαλό μήνα αγαπημένοι μου.!! Τι μου κάνετε.;; Σιγά σιγά μπαίνουμε όλοι στους καθημερινούς μας ρυθμούς και το ίδιο ισχύει και για τους μαθητές που την Παρασκευή 11/9 επιστρέφουν στο σχολείο..! Περίεργη και δύσκολη η συγκεκριμένη περίοδος για τα μικρά-προσωπικά με θυμάμαι πολύ "προβληματισμένη" στη σκέψη ότι σε λίγες μέρες θα άνοιγαν και πάλι τα σχολεία [...]


Στο νοσοκομείο η Άντζελα Δημητρίου, μετά από σύγκρουση του αυτοκινήτου της με...λεωφορείο - OΛΑ ΘΕΣΣΑΛΟΝΙΚΗ !!! Στο νοσοκομείο η Άντζελα Δημητρίου, μετά από σύγκρουση του αυτοκινήτου της με...λεωφορείο | OΛΑ ΘΕΣΣΑΛΟΝΙΚΗ !!!\nΣτο νοσοκομείο η Άντζελα Δημητρίου, μετά από σύγκρουση του αυτοκινήτου της με...λεωφορείο\nΣτο νοσοκομείο μεταφέρθηκε την Παρασκευή η Άντζελα Δημητρίου προκειμένου να της παρασχεθούν οι πρώτες βοήθειες μετά από τροχαίο.\nΗ κ Δημητρίου, η οποία κινούνταν με το τζιπ της στην οδό Επαμεινώνδα στις Τζιτζιφιές, συγκρούστηκε με λεωφορείο του ΟΑΣΑ στην περιοχή. Όπως προκύπτει από τις πρώτες πληροφορίες η σύγκρουση ήταν πλαγιομετωπική.\nΌπως βλέπετε και στη φωτογραφία που δημοσίευσε το spirospero, η λαίδη του ελληνικού τραγουδιού, μεταφέρεται υποβασταζόμενη και σε κατάσταση σοκ στο νοσοκομείο.\nOΛΑ ΘΕΣΣΑΛΟΝΙΚΗ !!!: Στο νοσοκομείο η Άντζελα Δημητρίου, μετά από σύγκρουση του αυτοκινήτου της με...λεωφορείο


Α.Ο. Ξενοφών: Την Τετάρτη η Γ.Σ. | Εφημερίδα Πρωινή\nΑ.Ο. Ξενοφών: Την Τετάρτη η Γ.Σ.\nΗ Διοίκηση του Α.Ο. Ξενοφών ανακοίνωσε πως αύριο Τετάρτη, στις 8μ.μ., στην αίθουσα του ΚΑΠΗ, θα πραγματοποιηθεί η ετήσια Γενική Συνέλευση και καλεί τα μέλη και τους φίλους του συλλόγου να παραβρεθούν, προκειμένου να παρθούν αποφάσεις ενόψει της νέας σεζόν.\n« Ανοιχτό Γήπεδο: Οι εκλογές της Ε.Π.Ο. το ζητούμενο\nΟλυμπιονίκης Αρχ. Ολυμπίας: Κανένα ενδιαφέρον για το νέο Δ.Σ. – Συζητήσεις για μεταφορά της έδρας στον Πύργο »


Αστέρας Καβάλας - Α.Ε. Κομοτηνής 75-43 (παιδικό) | Α.Ε. Κομοτηνής\nΣε ένα αδιάφορο για το αποτέλεσμα παιχνίδι, δόθηκε η δυνατότητα να πάρουν πολύ χρόνο συμμετοχής όλα τα παιδιά και περισσότερο αυτά που είχαν τον λιγότερο σε προηγούμενα παιχνίδια και μας χαροποίησαν ευχάριστα με την απόδοση τους.\nΈπαιξαν πάρα πολύ καλά και ήταν ανταγωνιστικά τόσο όσο τους επιτρέπει η ηλικία τους, η σωματοδομή τους και το μπασκετικό τους επίπεδο.\nΗ δουλειά όλης της χρονιάς αρχίζει να αποδίδει καρπούς και θα φανεί στο άμεσο μέλλον (στα πρωταθλήματα παμπαίδων και στα πρωταθλήματα των επόμενων χρόνων), τους αξίζουν λοιπόν πολλά συγχαρητήρια.\nΣε ανάρτηση που θα ακολουθήσει εν καιρώ, θα γίνει απολογισμός της χρονιάς, αλλά με μία πρώτη εκτίμηση και σε σύγκριση με τα ρόστερ και το μπασκετικό επίπεδο των αντιπάλων ομάδων η χρονιά κρίνεται επιτυχημένη.\nΔιαιτητές : Κανελλόπουλος, Παζαρκάς\nΔεκάλεπτα : 21-07, 37-17, 53-31, 75-43\nΑστέρας Καβάλας (Αιβαζίδης Δ.) : Παράσχου 9, Φασουλάς 1, Αιβαζίδης 3, , Ποιμενίδης, Κούντας 16, Τσάμης Γ. 10, Καρατζίδης 14, Παπαποστόλου 2, Νικολαίδης 9(1), Παπαδόπουλος Δ., Βρεττός 4, Μπαρντακτζιάν 7(1).\nΑ.Ε.Κομοτηνής Μ.Γ.Σ. (Παπαδόπουλος Ν.) : Μαλαμίδης, Τσατλίδης 9, Γούργουλης 7, Τσαμουρτζής 7, Κεχαγιάς 4, Κιατίπ 2, Καρυδόπουλος, Γιάνκοφ, Γκιρίτσης 5(1), Τσουλουβής 2, Παπαδόπουλος Π. 3, Γιουσούφ 4.\nΦιλικό γεννημένων 2004\nΠριν το παιχνίδι του παιδικού πρωταθλήματος διεξήχθει φιλικό παιχνίδι μεταξύ των γεννημένων 2004 των δύο συλλόγων.\nΔεν κρατήθηκε σκορ αλλά από την εικόνα του παιχνιδιού έμειναν ικανοποιημένοι και οι δυο προπονητές


Οι δύο πλευρές συμφώνησαν πως η επίλυση των ανωτέρω ζητημάτων πρέπει να υλοποιηθεί με ειρηνικό τρόπο και σύμφωνα με τις αρχές της καλής γειτονίας\nΣτην έναρξη της συνάντησης, ο Πρωθυπουργός ανέφερε: “Καλώς ήρθατε ξανά. Είχαμε μια εξόχως ενδιαφέρουσα συζήτηση, τόσο σε τριμερές, όσο και σε διμερές επίπεδο, και πιστεύω ότι είναι μια μεγάλη ευκαιρία να εξετάσουμε τις λεπτομέρειες της διμερούς μας σχέσης. Πιστεύω ότι έχουμε εντοπίσει πολλούς τομείς συνεργασίας που εκτείνονται και πέραν της θεμελιώδους γεωπολιτικής ατζέντας στους οποίους οφείλουμε να εστιάσουμε. Ήταν μεγάλη μου χαρά που σας γνώρισα και προσβλέπω στην ενίσχυση αυτής της σχέσης”.\nΟ Ιορδανός Μονάρχης απάντησε: “Σας ευχαριστώ πολύ για το θερμότερο ίσως καλωσόρισμα που θα μπορούσαμε να φανταστούμε, κατά την επιστροφή μας εδώ στην Αθήνα και, όπως είπατε και εσείς, για τη συνάντηση και τη γνωριμία μας αλλά και τη χημεία που είναι εμφανής μετά από λίγες μόνο ώρες. Θεωρώ ότι οι συζητήσεις μας, όχι μόνο σε διμερές επίπεδο με τη χώρα σας, αλλά και με την Κύπρο, δείχνουν ότι έχουμε πολλή και καλή δουλειά μπροστά μας με την κατάλληλη συνέχεια. Περιορίζομαι απλώς να εκφράσω την ειλικρινή μου ικανοποίηση για την επιτυχία αυτής της Τριμερούς και των διμερών συναντήσεων. Και σας ευχαριστώ πολύ. Ανυπομονώ να σας συναντήσω ξανά, ελπίζω στο άμεσο μέλλον. Σας ευχαριστώ πάρα πολύ”.\nΕτικέτες: Βασιλιάς Αμπντουλάχ Ιλ Μπιν Αλ Χουσεϊν, Ελλάδα, εμβόλια, Ιορδανία, Κύπρος, Κυριάκος Μητσοτάκης, πανδημία του κορωνοϊού, Συνεργασία, τριμερής


Ανδρικό Bomber Μπουφάν με Επένδυση Γούνας (4136) | Panda Clothing\nΑνδρικό bomber μπουφάν σε ιδιαίτερα χρώματα! Επένδυση συνθετικής γούνας. Με ψηλό γιακά και αφαιρούμενη γούνα. Με λάστιχο στα μανίκια και στη μέση. Φερμουάρ κλείσιμο μπροστά και στην πλαϊνή τσέπη. 100% πολυεστέρας...\nΑνδρικό bomber μπουφάν σε ιδιαίτερα χρώματα!\nΕπένδυση συνθετικής γούνας.\nΜε ψηλό γιακά και αφαιρούμενη γούνα.\nΦερμουάρ κλείσιμο μπροστά και στην πλαϊνή τσέπη.\n100% πολυεστέρας / ναύλον.\nBLUE / S BLUE / M BLUE / L BLUE / XL BLUE / XXL TAUPE / S TAUPE / M TAUPE / L TAUPE / XL TAUPE / XXL BLACK / S BLACK / M BLACK / L BLACK / XL BLACK / XXL KHAKI / S KHAKI / M KHAKI / L KHAKI / XL KHAKI / XXL\nΑνδρικό Μπουφάν με Κουκούλα (4223)\nΑνδρικό Bomber Μπουφάν με Λάστιχο (4224)\nΑνδρικό Μπουφάν Διπλής Όψης (4226)\nΑνδρικό Μπουφάν με Κουκούλα (4225)\nΑνδρικό Κοντό Μπουφάν με Λάστιχο (4218)\nΑνδρικό Μπουφάν Jeans (4215)\nΑνδρικό Μπουφάν Jeans (4214)\nΑνδρικό Μπουφάν με Κουκούλα (4182)\nΑνδρικό Αδιάβροχο Ελαφρύ Μπουφάν (4161)\nΑνδρικό Μπουφάν με Κουκούλα (4181)\nΑνδρικό Μπουφάν με Κουκούλα (4184)\nΑνδρικό Ελαφρύ Μπουφάν Διπλής Όψης (4211)\nCopyright 2021 Panda Clothing - All Rights Reserved


Τοποθετημένο στο κέντρο του Εδιμβούργου περίπου 15-λεπτά με τα πόδια από New Town, το Bonham είναι 5-όροφο ξενοδοχείο που προσφέρει 49 κλασικά δωμάτια. Χτισμένο σε ευρωπαϊκό στιλ, το ξενοδοχείο ανακαινίστηκε το 2004.\nΗ τοποθεσία του δίπλα σε στάση του λεωφορείου επιτρέπει να δείτε μουσεία, κάστρο και θέατρα στο Εδιμβούργο. Το κέντρο της πόλης απέχει 2 χλμ από το ξενοδοχείο.\nΗ εντυπωσιακή θέα στην πόλη καλωσορίζει τους επισκέπτες σε δωμάτια όπως junior king suite, king δωμάτιο και king σουίτα 1 υπνοδωματίου με μοντέρνα διακόσμηση. Όλα τα δωμάτια έχουν δάπεδο με χαλί και κομψή επίπλωση.\nΞεκινήστε τη μέρα σας με νόστιμο πρωινό που σερβίρεται στο μπαρ. Στο εστιατόριο σερβίρονται γεύματα της τοπικής κουζίνας. Στο πολυτελές λόμπι μπαρ οι επισκέπτες θα απολαύσουν ποικιλία από καφέδες, κοκτέιλ και απογευματινά τσάγια.\nΤο The Bonham Hotel βρίσκεται 15 λεπτά οδικώς από το αεροδρόμιο Turnhouse.\nΜνημείο Scott 900 μ\nChurch of St John the Evangelist 600 μ\nCharlotte Square 550 μ\nOMH Therapies 750 μ\nToyoko Yamanote-sen Otsuka-eki Kita-guchi No.2 Πανδοχείο, Τόκιο\nSweet Apartment- Francesc Macia Πανδοχείο, Βαρκελώνη\nApbcn Gracia Terraced Ξενοδοχείο, Βαρκελώνη\nShinjuku Big Apartment Διαμέρισμα, Τόκιο\nFoppa 37 Διαμέρισμα, Μιλάνο\nJulia's Sweet Διαμέρισμα, Βουδαπέστη\nEsra Sultan Petrol Ξενοδοχείο, Κωνσταντινούπολη\nAmhurst Ξενοδοχείο, Λονδίνο\nTonle Sekong Ξενοδοχείο, Πνομ Πενχ\nMotel Luminni Ξενοδοχείο ημιδιαμονής, Guarapuava\nSafestay Hostel, Πνομ Πενχ\nSven Vintappare Ξενοδοχείο, Στοκχόλμη\nResidence Suites Ξενοδοχείο επιπλωμένων διαμερισμάτων, Οία\nVeggera Ξενοδοχείο, Περίσσα\nDaedalus Ξενοδοχείο, Santorini Island


Νέα - Σχεδιασμός και μελέτη επαγγελματικού χώρου.\nΣχεδιασμόςκαι μελέτη επαγγελματικού χώρου\nΚατά το σχεδιασμό ενός επαγγελματικού χώρου, υπάρχουν αρκετές παράμετροι που πρέπει να λάβουμε υπόψη, έτσι ώστε το αποτέλεσμα να είναι πρωτότυπο και καλαίσθητο, χωρίς να αποτελεί απομίμηση άλλου αντίστοιχου χώρου, έτσι η δημιουργία εταιρικής ταυτότητας είναι η σημαντικότερη από όλες. Δημιουργικά μυαλά, νέες ιδέες, εφαρμογή καινοτομιών και αποφυγή αντιγραφών και επαναλήψεων οδηγούν με επιτυχία σε αυτήν.\nΕπόμενη παράμετρος, η σωστή μελέτη και σχεδιασμός του χώρου, ώστε να εξασφαλίζεται η λειτουργικότητά του και ο χώρος να αποπνέει στο έπακρο αυτό που έχει ονειρευτεί ο δημιουργός του. Απαιτείται στενή συνεργασία με τους ειδικούς στο χώρο του σχεδιασμού και της διακόσμησης για ένα άρτιο αποτέλεσμα. Θετικό στοιχείο αποτελεί η ύπαρξη μεγάλης γκάμας υλικών, από πολύ φθηνά μέχρι και αρκετά ακριβά. Από απλά σχέδια και υλικά μέχρι τα πιο σύνθετα και πιο εξεζητημένα που θα προκαλέσουν αισθητικά. Επίσης, λόγω της μεγάλης γκάμας των υλικών, μπορούμε να έχουμε και χαμηλό κόστος, ανάλογα με τις επιλογές μας.\nΑν και πολλές φορές θεωρείται δευτερεύον στοιχείο, ο φωτισμός είναι μια πολύ σημαντική παράμετρος που αν χρησιμοποιηθεί σωστά μπορεί να αναδείξει το χώρο και τα υλικά και να δημιουργήσει την κατάλληλη ατμόσφαιρα και διάθεση. Έτσι, απαιτείται μελέτη φωτισμού από κάποιον έμπειρο στον τομέα αυτό. Και εδώ οι επιλογές είναι πολλές με αρκετά νέα προϊόντα να κάνουν συνεχώς την εμφάνισή τους και να παρέχουν, πολλές φορές, καλύτερο αποτέλεσμα σε συνδυασμό με τις χαμηλές καταναλώσεις και την απουσία κόστους συντήρησης. Τέτοιο παράδειγμα αποτελεί η χρήση των led, της ψυχρής καθόδου και των οπτικών ινών.\nΑφού έχουν ολοκληρωθεί όλα τα παραπάνω, η επόμενη παράμετρος για ένα καλό αποτέλεσμα είναι η επιλογή εξειδικευμένων τεχνιτών τόσο στη χρήση των υλικών όσο και στις εφαρμογές απλών ή υψηλών απαιτήσεων.\nΣυνοψίζοντας, κατά το σχεδιασμό ενός επαγγελματικού χώρου, τα βασικά στοιχεία, με τα οποία πρέπει να πορευτούμε, αν θέλουμε να έχουμε ένα άρτιο αποτέλεσμα είναι η δημιουργία εταιρικής ταυτότητας, ο σχεδιασμός σωστής λειτουργίας σε συνδυασμό με το χαμηλό κόστος, η μελέτη φωτισμού και η εκτέλεση των εργασιών από εξειδικευμένο προσωπικό.


Αρχική Travel Tips Ταξίδι με το ιστιοπλοϊκό; Σου έχουμε 5 tips που σίγουρα θα σου...\nΗ ατελείωτη ακτογραμμή της Ελλάδας κρύβει παραδείσους για όλα τα γούστα και δεν είναι δύσκολο να τους ανακαλύψει κανείς. Η επιλογή των διακοπών με ιστιοπλοϊκό προσφέρει την ευκαιρία εξερεύνησης.\nΜάλιστα δεν είναι λίγοι αυτοί που επιλέγουν την ενοικίαση ιστιοπλοϊκού σκάφους ώστε μαζί με την παρέα τους να οργώσουν τα νερά του Αιγαίου ή του Ιονίου προκειμένου να βρουν τις δικές τους ονειρεμένες παραλίες.\nΟ ανεφοδιασμός στα λιμάνια θα είναι εύκολος ακόμα κι αν δεν έχετε δέσει εκεί.\nΘα πεταχτούν κάποιοι με το tender να ψωνίσουν. Γι’ αυτό μην πανικοβληθείς αν δεν πάρεις τα πάντα. Αλλά τα πρωινά, τα σνακ και μερικά πακέτα μακαρόνια μαζί με κονσέρβες και σάλτσες να τα πάρεις από πριν. Όπως και αντιηλιακά, είδη υγιεινής και άλλα που στα νησιά θα τα βρεις πανάκριβα.\nSolo ταξίδι; 4+1 tips για να σου μείνει αξέχαστο!\nΟι κοπέλες που θα έρθουν μαζί είναι ένα πρόσθετο θέμα. Μην προσπαθήσεις να πείσεις την κοπέλα σου να έρθει μαζί σου στο ιστιοπλοϊκό αν δεν θέλει και αν δεν είναι προετοιμασμένη να ταλαιπωρηθεί λίγο. Εσύ θα περάσεις χειρότερα πρώτος από όλους γιατί θα ξοδέψεις 7 ημέρες να της προσφέρεις μια πολυτέλεια που δεν υπάρχει.Η καλή επιλογή της παρέας σε ένα τέτοιο ταξίδι είναι σημαντική. Κι αυτό γιατί είναι πολύ πιθανό να προκύψουν εντάσεις και διαφωνίες. Ειδικά όταν είσαι επί 7 ημέρες σε ένα τόσο μικρό χώρο.\nΕίναι πολύ σημαντικό λοιπόν πριν παραλάβεις από την εταιρεία που σου νοικιάζει και λύσεις από το λιμάνι, να κάνεις έναν καλό έλεγχο. Να τσεκάρεις τα μπάνια ότι λειτουργούν οι παροχές νερού αλλά και η αντλία που βγάζει το νερό (πάθημα – μάθημα). Να ελέγξεις τις δεξαμενές της βενζίνης και του νερού. Να βουτήξει ένας να ελέγξει το σκάφος για τυχόν μεγάλα χτυπήματα και ρωγμές. Να ανεβοκατεβάσεις την άγκυρα να δεις ότι δουλεύει ο οδηγός και είναι οκ η αλυσίδα (πάθημα – μάθημα)


MET ΚΡΑΝΟΣ RIVALE WHITE MATT GLOSSY | Αγορά ποδηλάτου και εξοπλισμού στο BikeMall\nΑρχική Σελίδα/Ρουχισμός/Κράνη/MET ΚΡΑΝΟΣ RIVALE WHITE MATT GLOSSY\n188 του 327\nΜέγεθος: S (52-56cm)\nΤο MET Rivale έχει σχεδιαστεί όσο το δυνατόν πιο συμπαγές, χωρίς να μειώνει δραστικά τον αριθμό των αεραγωγών. Στα 230 γραμμάρια το MET Rivale ισορροπεί την αντοχή με το βάρος, παρά το γεγονός ότι ο σχεδιασμός του είναι αεροδυναμικός. Με έναν ειδικό αεραγωγό, η MET εκμεταλλεύτηκε το σχεδιασμό που δημιουργεί Venturi, ένα άλλο ιταλικό μηχανικό θαύμα, ώστε να ωθήσει τον ζεστό αέρα μέσω ειδικά τοποθετημένων εξόδων, εξασφαλίζοντας την πιο αποτελεσματική ροή αέρα μέσα από το κράνος.\nΙμάντες και διαχωριστικά ιμάντα. Αντιολισθητικός διαχωριστής καπακιού\nΑντιαλλεργικά εσωτερικά μαξιλαράκια Comfort Coolmax. Πλένεται στο χέρι\nΑντανακλαστικό αυτοκόλλητο στο πίσω μέρος\nΣυμβατότητα USB LED φωτεινή συσκευή LED\nΠιστοποιήσεις CE, AS / NZ, ΗΠΑ\nΒάρος: S 220gr, M 230gr, L 250gr\nMET ΚΡΑΝΟΣ RIVALE BLACK SHADED SAFETY YEL...


ΠΔ 03-06-1999: Καθορισμός ορίων, κατάταξη κατηγορίας και καθορισμός γενικών όρων και περιορισμών δόμησης του οικισμού Στούπα της Κοινότητας Νεοχωρίου Λεύκτρου (νομού Μεσσηνίας) και καθορισμός οριογραμμών ρέματος\nΠΔ 03-06-1999: Καθορισμός ορίων, κατάταξη κατηγορίας και καθορισμός γενικών όρων και περιορισμών δόμησης του οικισμού Στούπα της Κοινότητας Νεοχωρίου Λεύκτρου (νομού Μεσσηνίας) και καθορισμός οριογραμμών ρέματος\nΠροεδρικό διάταγμα 3/6/99b\nΠροεδρικό Διάταγμα 03-06-1999: Καθορισμός ορίων, κατάταξη κατηγορίας και καθορισμός γενικών όρων και περιορισμών δόμησης του οικισμού Στούπα της Κοινότητας Νεοχωρίου Λεύκτρου (νομού Μεσσηνίας) και καθορισμός οριογραμμών ρέματος, (ΦΕΚ 466/Δ/1999), 24-06-1999.\n2. Τις διατάξεις των άρθρων 2 (παράγραφος 1 περίπτωση β), 3, 4, 5, 6, 7 και 8 του 24-04-1985 προεδρικού διατάγματος Τρόπος καθορισμού ορίων οικισμών της χώρας μέχρι 2.000 κατοίκους κατηγορίες αυτών και καθορισμός όρων και περιορισμών δόμησής τους (ΦΕΚ 181/Δ/1985) όπως αυτό τροποποιήθηκε και ισχύει.\n3. Τις διατάξεις της παραγράφου 9)α του άρθρου 25 του νόμου 2508/1997 Βιώσιμη οικιστική ανάπτυξη των πόλεων και των οικισμών της χώρας και άλλες διατάξεις (ΦΕΚ 124/Α/1997).\n4. Τις διατάξεις του άρθρου 6 του νόμου 880/1979 Περί καθορισμού ανωτάτου ορίου συντελεστού δομήσεως κ.λ.π. (ΦΕΚ 58/Α/1979) όπως συμπληρώθηκε με την παράγραφο 1)γ του άρθρου 6 του νόμου 2052/1992 (ΦΕΚ 94/Α/1979).\n6. Το 2408/1576/1998 έγγραφο της Διεύθυνσης Τεχνικών Υπηρεσιών Νομαρχιακής Αυτοδιοίκησης Μεσσηνίας.\n7. Τις 6/1996 (πρακτικό 3) και 2/1996 (πρακτικό 5) γνωμοδοτήσεις του Συμβουλίου Χωροταξίας Οικισμού και Περιβάλλοντος νομού Μεσσηνίας.\n8. Τις 70/1994, 95/1995 και 61/1998 γνωμοδοτήσεις του κοινοτικού συμβουλίου της Κοινότητας Νεοχωρίου Λεύκτρου.\n9. Τις 133/1997 και 181/1998 γνωμοδοτήσεις του Κεντρικού Συμβουλίου Χωροταξίας, Οικισμού και Περιβάλλοντος.\n11. Τις 533/1997 και 72/1999 γνωμοδοτήσεις του Συμβουλίου της Επικρατείας, με πρόταση του Υπουργού Περιβάλλοντος, Χωροταξίας και Δημοσίων Έργων, αποφασίζουμε:


Προγνωστικά Β' Αγγλίας 45η Αγωνιστική 30/04/16 - Bethome.gr\nBethome Αναλύσεις Πάμε Στοίχημα Προγνωστικά Β’ Αγγλίας 45η Αγωνιστική 30/04/16\nΠρογνωστικά Β’ Αγγλίας 45η Αγωνιστική 30/04/16\nΠρογνωστικά Β’ Αγγλίας: Δυο στροφές πριν το τέλος του πρωταθλήματος εντείνονται οι μάχες των ομάδων για συμμετοχή στα πλέι οφ, αλλά και για την απευθείας άνοδο.\nΜπαρνέτ – Γέοβιλ, (30/04, 17:00): Το βαθμό της ισοπαλίας (1-1) από τη Μάνσφιλντ απέσπασε η Μπαρνέτ που παρέμεινε αήττητη για τέταρτο σερί παιχνίδι (δυο νίκες, δυο ισοπαλίες). Έχει κρατήσει ανέπαφη την εστία της μόλις σε ένα παιχνίδι από τα εννέα τελευταία, ενώ αγωνίζεται χωρίς βαθμολογικό κίνητρο στα δυο τελευταία παιχνίδια. Αδιάφορη βαθμολογικά και η Γέοβιλ, που απέσπασε το βαθμό της ισοπαλίας (1-1) από την πρωτοπόρο Νορθάμπτον. Under 2,5 τα έξι από τα επτά τελευταία παιχνίδια της, με τη Γέοβιλ να μετράει μόλις μια νίκη στις οκτώ πιο πρόσφατες αναμετρήσεις της.\nΚέμπριτζ – Πλίμουθ, (30/04, 17:00): Συνέχεια στις επιτυχίες έδωσε η Κέμπριτζ που επικράτησε με 1-2 της Νοτς Κάουντι. Δεύτερη σερί νίκη για την Κέμπριτζ που βρίσκεται στο -5 από την 7η θέση δυο αγωνιστικές πριν το τέλος. Βρίσκεται σε καλό μομέντουμ, μετρώντας μόλις μια ήττα στα οκτώ τελευταία παιχνίδια της. Θύμα έκπληξης έπεσε η Πλίμουθ που ηττήθηκε με 2-3 από την ουραγό Ντάγκεναμ. Έβαλε τέλος στο νικηφόρο σερί δυο αγωνιστικών, ενώ το G/G και Over 2,5 εμφανίστηκε στα έξι τελευταία παιχνίδια της.\nΚαρλάιλ – Όξφορντ, (30/04, 17:00): Επιστροφή στις επιτυχίες για την Καρλάιλ που επικράτησε με 0-1 της Κρόουλι. Έβαλε τέλος σε ένα αρνητικό σερί τριών αγωνιστικών (δυο ήττες, μια ισοπαλία), με την Καρλάιλ να έχει τεθεί εκτός στόχων και αγωνίζεται χωρίς βαθμολογικό κίνητρο. Σε αντίθετη κατάσταση η Όξφορντ καίγεται για βαθμούς προκειμένου να εξασφαλίσει την απευθείας άνοδο της. Έβαλε τέλος σε ένα αρνητικό σερί δυο αγωνιστικών, ενώ κατάφερε να κρατήσει ανέπαφη την εστία της έπειτα από τέσσερις αναμετρήσεις\nΠρογνωστικό: 2 (1,75 @ sportingbet)\nΝτάγκεναμ – Κρόουλι, (30/04, 17:00): Αν και έχει υποβιβαστεί στη Νάσιοναλ Λιγκ, η Ντάγκεναμ έκανε την έκπληξη της προηγούμενης αγωνιστικής επικρατώντας με 2-3 της Πλίμουθ. Έβαλε τέλος σε ένα αρνητικό σερί τεσσάρων συνεχόμενων ηττών, ενώ σε κανένα από τα εννέα τελευταία παιχνίδια της δεν κατάφερε να κρατήσει ανέπαφη την εστία της. Αδιάφορη βαθμολογικά και η Κρόουλι, που γνώρισε την έκτη σερί της ήττα, αυτή τη φορά με 0-1 από την Καρλάιλ.\nΈξετερ – Μόρκαμ, (30/04, 17:00): Βαριά ήττα με 3-1 από την Μπρίστολ γνώρισε η Έξετερ, απογοητεύοντας ξανά με την εμφάνιση της. Δεύτερη σερί ήττα για την Έξετερ που έχει τεθεί εκτός στόχων και αγωνίζεται χωρίς κίνητρο στις επόμενες δυο αγωνιστικές. Σε ανάλογη κατάσταση και η Μόρκαμ που διασύρθηκε με 1-4 από τη Στίβενεϊτζ την προηγούμενη αγωνιστική. Μετράει μόλις μια νίκη στα οκτώ τελευταία παιχνίδια της ενώ το over 2,5 εμφανίστηκε στα έξι πιο πρόσφατα.\nΠρογνωστικό: Over 2,5 (1, 55 @ netbet)\nΧάρτλπουλ – Πόρτσμουθ, (30/04, 17:00): Υποτάχθηκε στην ανωτερότητα της Όξφορντ, με τη Χάρτλπουλ να γνωρίζει την ήττα με 2-0. Δεύτερη σερί ήττα για την αδιάφορη πλέον Χάρτλπουλ που σε κανένα από τα επτά τελευταία παιχνίδια της δεν κατάφερε να κρατήσει ανέπαφη την εστία της. Τη συμμετοχή της στα πλέι οφ κλείδωσε η Πόρτσμουθ που επικράτησε με 0-1 της Γουίμπλεντον. Δεύτερη σερί νίκη για την Πόρτσμουθ, με το G/G και over 2,5 να εμφανίζεται στα τέσσερα από τα πέντε πιο πρόσφατα παιχνίδια της.\nΠρογνωστικό: Over 2,5 (2,05 @betrebels)\nΛέιτον Όριεντ – Μάνσφιλντ, (30/04, 17:00): Τέλος στις λιγοστές ελπίδες που είχε για τα πλέι οφ έβαλε η Λέιτον, που γνώρισε την ήττα με 1-0 από τη Γουίμπλεντον. Δεύτερη σερί ήττα στο πρωτάθλημα, ενώ συνολικά μετράει μόλις μια νίκη στα επτά πιο πρόσφατα παιχνίδια της. Αδιάφορη και η Μάνσφιλντ μοιράστηκε την προηγούμενη αγωνιστική το βαθμό της ισοπαλίας (1-1) με την Μπαρνέτ. Τρεις νίκες και μια ισοπαλία ο απολογισμός της στα τέσσερα τελευταία παιχνίδια της, ενώ το G/G εμφανίστηκε στις πέντε από τις έξι πιο πρόσφατες αναμετρήσεις της.\nΠρογνωστικό: Under 2,5 (1,84 @novibet)\nΝιούπορτ Κάουντι – Νοτς Κάουντι, (30/04, 17:00): Την παραμονή της στην κατηγορία κλείδωσε η Νιούπορτ Κάουντι που αναδείχθηκε ισόπαλη 1-1 με τη Λούτον. Αυτή ήταν η δεύτερη σερί ισοπαλία, ενώ συνολικά αγνοεί τη νίκη στα οκτώ τελευταία παιχνίδια της, με το under 2,5 να έχει εμφανιστεί στα έξι από τα επτά πιο πρόσφατα. Δεν τα κατάφερε κόντρα στην Κέμπριτζ από την οποία ηττήθηκε με 1-2. Αυτή ήταν η τρίτη σερί ήττα για τη Νοτς Κάουντι που έχει κλειδώσει την παραμονή της στην κατηγορία και αγωνίζεται πλέον χωρίς βαθμολογικό κίνητρο.\nΠρογνωστικό: X (3, 34 @ 2winbet)\nΝορθάμπτον – Λούτον, (30/04, 17:00): Στο βαθμό της ισοπαλίας (1-1) κόντρα στη Γέοβιλ περιορίστηκε η Νορθάμπτον, που αγωνίζεται χωρίς ιδιαίτερο άγχος έχοντας εξασφαλίσει το πρωτάθλημα και την άνοδο. Έδωσε συνέχεια στο αήττητο σερί της, παραμένοντας αήττητη για 22η συνεχόμενη αγωνιστική στο πρωτάθλημα. Ισόπαλες 1-1 αναδείχθηκαν Λούτον και Νιούπορτ Κάουντι την προηγούμενη αγωνιστική. Εκτός πλέι οφ τέθηκε και μαθηματικά η Λούτον που μετράει τρεις νίκες και μια ισοπαλία στα τελευταία παιχνίδια της, ενώ μόλις σε ένα από τα επτά πιο πρόσφατα κράτησε ανέπαφη την εστία της.\nΣτίβενεϊτζ – Γουίμπλεντον, (30/04, 17:00): Αν και αδιάφορη η Στίβενεϊτζ επικράτησε εύκολα με 1-4 της Μόρκαμ την προηγούμενη αγωνιστική, παραμένοντας αήττητη για τρίτο σερί παιχνίδι. Βρίσκεται σε καλό μομέντουμ και θα προσπαθήσει να κλείσει θετικά τις υποχρεώσεις της στο πρωτάθλημα. Κατώτερη των περιστάσεων εμφανίστηκε η Γουίμπλεντον που γνώρισε την ήττα με 0-1 από την Πόρτσμουθ. Έβαλε τέλος σε ένα νικηφόρο σερί πέντε αγωνιστικών, ενώ το n/g και under 2,5 εμφανίστηκε στα τέσσερα τελευταία παιχνίδια της.\nΓουίκομ – Άκρινγκτον, (30/04, 17:00): Υποτάχθηκε στην ανωτερότητα της Πόρτσμουθ με τη Γουίκομ να γνωρίζει την ήττα με 2-1. Τέθηκε και μαθηματικά εκτός πλέι οφ, ενώ αγνοεί τη νίκη στα πέντε τελευταία παιχνίδια της μετρώντας αντίθετα, δυο ήττες και τρεις ισοπαλίες. Συνέχεια στις εξαιρετικές εμφανίσεις έδωσε η Άκρινγκτον που επικράτησε με 3-0 της Γιόρκ και παρέμεινε αήττητη για δέκατο σερί παιχνίδι στο πρωτάθλημα. Βρίσκεται στη 2η θέση όπου και θέλει να διατηρηθεί προκειμένου να εξασφαλίσει την απευθείας άνοδο της.\nΠρογνωστικό: 2 (1,90 @ netbet)\nΓιόρκ – Μπρίστολ Ρόβερς, (30/04, 17:00): Αποχαιρέτησε και μαθηματικά την κατηγορία, με τη Γιόρκ να γνωρίζει την ήττα με 3-0 από την Άκρινγκτον. Μετράει μόλις μια νίκη στα 14 τελευταία παιχνίδια της, ενώ το G/G εμφανίστηκε στα οκτώ από τα εννέα τελευταία. Τη μάχη της απευθείας ανόδου συνεχίζει η Μπρίστολ Ρόβερς που θέλει να κάνει το “2Χ2” στα τελευταία παιχνίδια της. Επικράτησε με 3-1 της Έξετερ την προηγούμενη αγωνιστική, ενώ συνολικά έχει γνωρίσει μόλις μια ήττα στις 12 τελευταίες αναμετρήσεις της. Over 2,5 τα οκτώ από τα εννέα τελευταία παιχνίδια της.\nΠρογνωστικό: Over 2,5 (2,09 @novibet)